**Informatīvais ziņojums „Par Zinātnes, tehnoloģiju attīstības un inovācijas pamatnostādņu 2014.-2020.gadam ieviešanas rīcības plāna, kas ietver Viedās specializācijas stratēģijas pasākumu plānu un rezultātu rādītāju sistēmas aprakstu, izstrādes progresu”**

Saturs

[Ievads 3](#_Toc401301379)

[1. Publisko diskusiju par politikas instrumentiem izaugsmes atbalstam Latvijas Viedās specializācijas jomās secinājumi 4](#_Toc401301380)

[2. Viedās specializācijas stratēģijas īstenošanas monitoringa sistēma 9](#_Toc401301381)

[3. Nozaru politikas instrumenti izaugsmes atbalstam Latvijas Viedās specializācijas jomās 23](#_Toc401301382)

[4. Turpmākie soļi Viedās specializācijas stratēģijas īstenošanas monitoringa sistēmas izveidei 29](#_Toc401301383)

### Ievads

Informatīvais ziņojums informē Ministru kabinetu (turpmāk – MK) par Partnerības līguma Eiropas Savienības fondu 2014.–2020.gada plānošanas periodam[[1]](#footnote-1) 1.pielikumā “Kopsavilkums par ex-ante nosacījumu izpildi nacionālā līmenī” norādītā ex-ante nosacījuma Nr.1.1 izpildes progresu, kas saistīts ar monitoringa sistēmas izveides plāna izstrādi Zinātnes, tehnoloģijas attīstības un inovācijas pamatnostādnēs 2014.-2020.gadam (turpmāk – ZTAI) ietvertajai Viedās specializācijas stratēģijai un publiskajām diskusijām ZTAI ieviešanas pasākumu plāna izstrādei[[2]](#footnote-2). Atbilstoši uzdotajam ziņojums ietver 1) diskusiju par politikas instrumentiem izaugsmes atbalstam Viedās specializācijas jomās rezultātu pārskatu, 2) konceptuālu Viedās specializācijas stratēģijas īstenošanas monitoringa sistēmas aprakstu, 3) informāciju par nozaru ministriju rīcībpolitikas instrumentiem (valsts budžeta un ārvalsts finanšu instrumenti, un nefinansiālās iniciatīvas) atbilstoši ZTAI noteiktajiem Viedās specializācijas stratēģijas uzstādījumiem un 4) Viedās specializācijas stratēģijas īstenošanas monitoringa sistēmas izveides plānu, kas ir ZTAI ieviešanas rīcības plāna papildinājums.

Laikā no 2014.gada marta līdz 2014.gada oktobrim Izglītības un zinātnes ministrija (turpmāk – IZM), Ekonomikas ministrija (turpmāk – EM) un Zemkopības ministrija (turpmāk – ZM) organizēja 14 publiskās diskusijas, kurās piedalījās vairāk nekā 500 zinātnisko institūciju, izglītības iestāžu, nozaru asociāciju pārstāvji. Informācija par atbildīgo nozares ministriju, diskusijas tēmu vai specializācijas jomu, un diskusijas dalībnieku skaitu ir apkopota 1.tabulā. Diskusiju rezultāti ir izmantoti, precizējot ZTAI politikas mērķu sasniegšanas rezultātu rādītājus un sagatavojot Eiropas Savienības (turpmāk – ES) fondu ieviešanas darbības programmu „Izaugsme un nodarbinātība”[[3]](#footnote-3).

Viedās specializācijas stratēģijas īstenošanas monitoringa sistēma ir vērsta uz ZTAI politikas mērķu - palielināt inovācijas kapacitāti un veidot inovācijas sistēmu, kas veicina un atbalsta tehnoloģisko progresu tautsaimniecībā – sasniegšanas uzraudzību. Daļa no monitoringa sistēmas ir regulārs starptautisks zinātnisko institūcijas konkurētspējas izvērtējums. Monitoringa sistēmas izveides pasākumi ietver rezultātu pārvaldības ieviešanu zinātniskajās institūcijās. Rezultātu pārvaldības ieviešanai zinātniskajās institūcijās katrai institūcijai būs jānosaka savi sasniedzamie rādītāji kopējo rādītāju sistēmas ietvarā, saskaņā ar institūcijas specializāciju zinātnē un pētniecībā. Šie rādītāji demonstrēs zinātniskās institūcijas ieguldījumu Viedās specializācijas stratēģijas mērķu sasniegšanā. Atbalstu rezultātu pārvaldības ieviešanai zinātniskās institūcijas var piesaistīt piedaloties ierobežotā konkursā ,,Uzņēmējdarbība un inovācijas" 2.2.l.pasākuma,, Zinātne, pētniecība un attīstība" 2.1.1.3.3. apakšaktivitātes "Zinātnisko institūciju institucionālās kapacitātes attīstība” ietvaros.

Viedās specializācijas stratēģijas īstenošanas atbalsta programmu apkopojums ietver valsts budžeta un ārvalsts finanšu instrumentu, un nefinansiālo iniciatīvu aprakstu un kartējumu. Šie instrumenti ir vērsti uz ZTAI norādīto Latvijas inovācijas sistēmas problēmu risināšanu.

Visi nozaru ministriju rīcībpolitikas instrumenti (valsts budžeta un ārvalsts finanšu instrumenti, un nefinansiālās iniciatīvas) ir vērsti uz šajā ziņojumā izklāstīto mērķu sasniegšanu. Uz zinātnisko institūciju un augstākās izglītības institūciju atbalstu vērsto instrumentu sasniedzamie rādītāji tiks ietverti zinātnisko institūciju, tajā skaitā augstskolu rezultātu pārvaldībā.

**1.tabula. Diskusiju laika grafiks un tēmas**

|  |  |  |  |
| --- | --- | --- | --- |
| **Datums** | **Nozares ministrija** | **Tēma vai specializācijas joma** | **Dalībnieku skaits** |
| 18.03.2014.  08.04.2014.  11.04.2014. | EM | Inovāciju sistēmas attīstība (3diskusijas) | **94** |
| 16.04.2014. | IZM sadarbībā ar VIAA | Profesionālās izglītība | **54** |
| 23.04.2014. | IZM sadarbībā ar VIAA | Augstākās izglītība | **66** |
| 29.04.2014. | IZM sadarbībā ar VIAA | Biomedicīna, medicīnas tehnoloģijas, biofarmācija un biotehnoloģija | **32** |
| 09.05.2014. | IZM sadarbībā ar VIAA | Viedie materiāli, tehnoloģijas un inženiersistēmas | **33** |
| 12.05.2014.  10.06.2014. | ZM | Zināšanu ietilpīga bioekonomika (2 diskusijas) | **98** |
| 16.05.2014. | IZM sadarbībā ar VIAA | Zināšanu ietilpīga bioekonomika | **46** |
| 26.05.2014. | IZM sadarbībā ar VIAA | Viedā enerģētika | **24** |
| 05.06.2014. | IZM sadarbībā ar VIAA | Informācijas un komunikāciju tehnoloģijas | **36** |
| 11.07.2014. | IZM sadarbībā ar VIAA | Biofarmācija un biotehnoloģija | **19** |
| 15.10.2014. | IZM sadarbībā ar VIAA | Biomedicīna, medicīnas tehnoloģijas, biofarmācija un biotehnoloģija | **21** |

## Publisko diskusiju par politikas instrumentiem izaugsmes atbalstam Latvijas Viedās specializācijas jomās secinājumi

Galvenais diskusiju secinājums ir, ka Latvijas industrijai ir raksturīga augsta relatīvā specializācija, tāpēc industrijas specializācija kopumā nav Latvijas tautsaimniecības problēma. Eksporta orientētie Latvijas uzņēmumi ir augsti specializēti un patstāvīgi meklē specializācijas iespējas nišās vai atsevišķās produktu nozarēs, jo:

* Latvija ir atvērta ekonomika. Tai ir augsts ārējās tirdzniecības īpatsvars attiecībā pret IKP, salīdzinoši mazi šķēršļi ienākt ārvalstu kapitālam, pakalpojumiem un produktiem;
* Izaugsmei nenozīmīgs iekšējais tirgus, izaugsme meklējama eksportā;
* Mazas izredzes pārdot produktu nozīmīgā daudzumā balstoties uz vietējo izcelsmi - nav kultūras ar augstu lojalitāti vietējam produktam;
* Latvijas uzņēmumi ir atvērti starptautiskai konkurencei.

Būtiskākais ekonomikas izaugsmes šķērslis ir kvalificēta darbaspēka trūkums. Visās diskusijās industrijas pārstāvji uzsvēra, ka augstskolu un zinātnisko institūciju galvenais uzdevums ir nodrošināt augsti kvalificētus speciālistus – inženierus[[4]](#footnote-4) un pētniekus, kas tostarp pieaugoši strādātu uzņēmējdarbības sektorā. Speciālistu sagatavošanā un to kvalifikācijā būtiska nozīme ir zinātnisko institūciju un augstskolu sadarbībai. Zinātniskajām institūcijām un augstskolām jānodrošina tādu pētniecības virzienu īstenošana, kuros industrija redz attīstības iespējas, izmantojot pieredzi un zināšanas, ko guvuši šādos pētījumos iesaistītie speciālisti, un nodrošinot pētniecības rezultātu ieviešanu to saimnieciskajā darbībā.

Viedās specializācijas stratēģijas īstenošanā jāizvairās no vienpusīgas ekonomikas izaugsmes atbalsta – jāveido ekonomisko aktivitāti veicinoša tautsaimniecības vide un cilvēkresursu attīstība.

Produktivitātes uzlabošana kā pamata uzdevums tika minēta vairākās diskusijās. Iespējas tās paaugstināšanai industriju pārstāvji redz gan jaunos produktos, gan esošo produktu ražošanas metožu un tehnoloģiju uzlabošanā. Latvijas uzņēmumiem ir salīdzinoši zema produktivitāte, it īpaši darbaspēka produktivitāte - Latvijā gan ražošanas, gan pakalpojumu jomā notiek specializācija nozarēs ar zemu pievienoto vērtību, savukārt tajās nozarēs, kurās kopumā pievienotā vērtība ir virs vidējā, Latvijas uzņēmumi bieži ir iesaistīti ražošanas posmos, kuros pievienotā vērtība ir salīdzinoši zema, un pamatā zemo un vidējo tehnoloģiju nozarēs, viens no ceļiem produktivitātes paaugstināšanai ir arī pakāpeniska pāreja uz augsto tehnoloģiju nozarēm un produktiem.

Augstākajā izglītībā jāsekmē izglītības satura saskaņotība ar darba tirgus prasībām un attīstības vajadzībām; valsts finansējums jāvērš uz stratēģisku attīstības mērķu sasniegšanu. Lai veidotu produktīvāku augstākās izglītības sistēmu, ciešāk jāintegrē darba devēju un darba tirgus prasības augstskolu mācību programmās. Uzņēmēji jāiesaista izglītības produkta veidošanā, jāstiprina studiju prakses uzņēmumos. Tāpat jāveido ciešāka saikne starp augstskolas akadēmisko personālu un darba devējiem. Zināms proporcionāls valsts finansējuma apjoms jānovirza prioritāro studiju programmu apguvei. Jāatrod iespēja, kā motivēt apmācītos augstas kvalifikācijas speciālistus palikt Latvijā līdz brīdim, kad tiek sasniegta kritiskā masa, kas ļauj attīstīties nozarēm un komersantiem ar augstu pievienoto vērtību.

Zinātnē ir nepieciešama zināšanu daudzveidība. Specializāciju industrijas vajadzībām var nodrošināt ar darbības fokusu uz konkrētu problēmu risināšanu, iesaistot industriju pārstāvjus pētniecības grantu un projektu apstiprināšanā. Tādejādi faktiski nodrošinot industrijas ilgtermiņa interešu atspoguļošanu pētniecības virzienos. Ņemot vērā, ka viens no zinātnes pamata uzdevumiem tautsaimniecībai ir speciālistu gatavošana un tautsaimniecībai nozīmīgu pētījumu veikšana, šāds risinājums ļautu labāk savietot zinātnes specializāciju ar perspektīviem tautsaimniecības attīstības virzieniem.

Kompetences centru programma ir veiksmīga inovāciju atbalsta programma, kas ir elastīga un ļauj operatīvi izvirzīt jaunus, industrijai svarīgus projektus, kā arī, nepieciešamības gadījumā, tos koriģēt. Šāda pieeja nav iespējama citās programmās. Daļēji programmas elastību nosaka tas, ka Kompetences centru programma lielu daļu lēmumu atstāj industrijas rokās, tādejādi atbalstot uzņēmējdarbības atklājumu izmantošanu un būtiski samazinot birokrātisko slodzi uz projektu realizētājiem. Citas uz jaunu produktu un pētniecību orientētās programmas bieži traucē inovācijām, pieprasot katrā projektā nosaukt sagaidāmo rezultātu un šo rezultātu arī īstenot, ignorējot faktu, ka lielākā daļa uzsākto inovāciju projektu no šāda kritērija viedokļa ir lemti beigties ar formālu neveiksmi – komerciālu vai tehnoloģisku iemeslu dēļ. Vienlaikus šādā projektā gūtās zināšanās parasti izmantojamas citu produktu attīstībai vai esošo uzlabošanai, tāpēc šādi projekti gandrīz vienmēr no uzņēmumu un industrijas attīstības viedokļa ir veiksmīgi. Industrijas, kurām nav kompetences centri (piemēram - pārtika, enerģētika), izteica vēlmi pēc tādu izveidošanas. Kompetences centri ir viens no efektīviem veidiem, kā koordinēt zinātnes un industrijas attīstību.

Atsevišķām nozarēm, piemēram, mežu nozarei, ir izstrādātas stratēģijas, kuras tie labprāt prezentētu Viedās specializācijas stratēģijas politikas veidotājiem, iekļaušanai instrumentu klāstā. Uzņēmumi uzskata, ka prognozēt visus nākotnes izaicinājumus ir neiespējami un izsaka vēlmi ES fondu finansējumu piesaistīt pakāpeniski, tālākajos projektu konkursos veicot korekcijas, ko nosaka vide, tehnoloģiju un tirgus attīstība.

Vairākas nozares uzsver pētniecības un eksperimentēšanas infrastruktūras trūkumu kā šķērsli attīstībai. Dažādas nozares norāda uz atšķirīgām infrastruktūras attīstības vajadzībām, piemēram:

Elektronikas nozares attīstībai ir svarīgs industriālo teritoriju atbalsts, kas nodrošina pieeju atbilstoši to prasībām sagatavotam īpašumam, savukārt ar IKT nozari saistītā programmatūras izstrādes industrija norāda, ka tai P&A infrastruktūras atbalsts nav nepieciešams;

Farmācijas nozarei nepieciešama koplietošanas mērogošanas infrastruktūra. Īpaši šāda infrastruktūra nepieciešama maziem un vidējiem uzņēmumiem, kuri norāda, ka katrs atsevišķais uzņēmums nevar šādu infrastruktūru noslogot. Uzņēmumi izrāda interesi par šādas infrastruktūras izmantošanu, bet ir atvērts jautājums par infrastruktūras īpašuma tiesībām. Viens no iemesliem, kāpēc šādas infrastruktūras nav Latvijas tirgū, ir ar to saistītie augstie riski – šādai infrastruktūrai ir augsta specializācija un attiecīgi zema otrreizējā tirgus vērtība.

„Vaučeru” sistēma varētu būt viens no veidiem, kā samazināt riskus nekustamā īpašuma attīstītājiem. „Vaučera” saņēmējs būtu uzņēmums, kuram ir nepieciešamas specializētās telpas un iekārtas, savukārt tā izlietotājs – finansējuma saņēmējs – ir infrastruktūras attīstītājs. „Vaučeris” var segt sākotnējos ieguldījumus vai arī specializēto telpu īri noteiktā apjomā, vai arī nodrošināt garantiju attīstītājam par īres maksājumiem, ja kādu apstākļu dēļ infrastruktūra vairs netiek komerciāli noslogota. Tādejādi „vaučeri” nodrošina, ka ieguldījumu risks ir samazināts un uzņēmumu attīstība tiek veicināta. Šāda sistēma ļautu būtiski reducēt birokrātiskos šķēršļus un neieslīgt diskusijās par to, kādai jāizskatās koplietošanas infrastruktūrai, radot motivāciju par to vienoties pašai industrijai. Piemēram, nosakot, ka tādu “vaučeru vērtību”, ka uzņēmumiem pašiem jāvienojas par kopīgo infrastruktūru un, nosakot administratīvus ierobežojumus, cik „vaučeri” nepieciešami vienai infrastruktūrai.

Ņemot vērā diskusijās izskanējušo viedokļu dažādību un industriju gatavību piedalīties risinājumu meklēšanā, nepieciešams maksimāli izmantot industrijā un zinātnē atrodamo kompetenci atbilstoši uzņēmējdarbības atklājumu principam. Katra programma jāparedz konkrētas problēmas risināšanai. Jānodrošina, ka izvirzītās problēmas risinājumus pārdomā un izveido projektu pieteicēji, nevis programmas veidotāji. Iespējamais risinājums ir atbalsta instrumentu fokusēšana uz konkrētu problēmu risināšanu un ierobežota skaita mērķu sasniegšanu. Vērtēšanu veiktu starptautiski eksperti, kas lēmumus pieņemtu balstoties uz to, cik efektīvi un mērķiem atbilstoši ir piedāvātie risinājumi. Piemēram, cilvēkresursu mobilizēšanai konkrētās sfērās tiek izvirzīts tikai kritērijs – mobilizētais kvalificēto speciālistu skaits konkrētajā nozarē tuvākajos 3 gados. Konkrētā risinājuma specifiku atstājot projekta pieteicēja ziņā. Šāda pieeja ļautu ievērojami palielināt problēmas risināšanā iesaistīto speciālistu skaitu, atdevi un kompetenci, tur iesaistot zinātnē un industrijā pieejamo kompetenci. Vienlaikus šāda pieeja ļautu uzsākt programmas praktiski nekavējoties, jo problēmu risinājumu meklēšana tiktu uzticēta pašiem projektu pieteicējiem.

Latvijā tā būtu būtiska izmaiņa līdzšinējā praksē. Šādu pieeju izmanto vairākas valstis, tai skaitā Igaunija. Lai šāda pieeja strādātu, ir jāpiesaista kvalificēti starptautiski eksperti – piemēram no „Apvārsnis 2020” programmas. To slēdzieniem un vērtējuma jābūt publiskam, lai novērstu projektu pieteicēju šaubas par vērtēšanas objektivitāti.

Lai nodrošinātu projektu pieteicēju sacensību arī projektu realizācijas laikā, ne tikai projektu pieteikšanās laikā un vēl vairāk uzlabotu risinājumu kvalitāti, jānosaka, ka pieteiktajos projektos projekta realizācijas laikam būtiski jāpārsniedz laiks, par kādu tiek garantēts fondu/valsts finansējums. Noteikumos paredzēt, ka noteikts skaits, apstiprināto, mazāk veiksmīgo projektu pēc garantētā laika netiks finansēti. Veiksmi mērot starprezultātos uz galveno mērķi. Piemēram, projektus cilvēkresursu sagatavošanai paredzot uz 5 gadiem, finansējumu garantējot tikai pirmajam gadam ar noteikumu, ka 80% labāko projektu tas tiks automātiski pagarināts, savukārt tiem 20% projektu, kas uzrādījuši vājāko sniegumu, būs konkrētais projekts jāapstādina un to vietā varēs pieteikties vai nu tie paši ar citu projektu vai arī citi. Iespējams, šāda pieeja nav attiecināma uz visiem projektiem, bet, uz laika ziņā garākajiem un no atdeves viedokļa riskantākajiem projektiem, kuriem šāda pieeja būtu attaisnojama un stimulējoša.

Viens no diskusiju uzdevumiem bija identificēt iespējamās konkurētspējas nišas katras specializācijas jomas ietvaros. Diskusiju dalībnieku identificētās potenciālās Latvijas industrijas potenciālās specializācijas nišas katras Viedās specializācijas jomas ietvaros ir apkopotas 2.tabulā. Diskusiju dalībnieki uzsvēra, ka nosauktās specializācijas nišas ir tās, kurās Latvijai jau šobrīd ir pastāv zināmas konkurētspējas priekšrocības un, kurās pēc pašreizējās informācijas ir iespējama turpmāka izaugsme.


**2.tabula. Latvijas industrijas potenciālās specializācijas nišas Viedās specializācijas jomas ietvaros, saskaņā ar ZTAI pamatnostādnēm[[5]](#footnote-5)**

|  |  |
| --- | --- |
| **Specializācijas jomas** | **Industrijas potenciālās specializācijas nišas 2014.gada diskusiju skatījumā** |
| 1.Zināšanu ietilpīga bioekonomika. | 1. Ilgtspējīga un produktīva meža audzēšana mainīgos klimata apstākļos; Koksnes biomasas pilnīga izmantošana ķīmiskajai pārstrādei un enerģijai; Inovatīvas, riskus mazinošas augu un dzīvnieku  audzēšanas tehnoloģijas; Inovatīvu augstas pievienotās vērtības nišas produktu izstrāde no koksnes, tradicionālām un  netradicionālām lauksaimniecības augu  un dzīvnieku izejvielām; augu un dzīvnieku audzēšanas un pārstrādes blakusproduktu izmantošanas tehnoloģiskie risinājumi; Pārtikas drošība. |
| 2.Biomedicīna, medicīnas tehnoloģijas, biofarmācija un biotehnoloģijas. | 1. Farmaceitisko un bioaktīvo vielu iegūšanas kīmiskās un biotehnoloģiskās metodes un produkti; 2. Jaunu un esošo humāno un veterināro zāļu izstrāde un izpēte; 3. Molekulārās un individualizētās ārstēšanas un diagnostikas metodes un šūnu tehnoloģijas; 4. Funkcionālā pārtika, ārstnieciskā kosmētika un bioaktīvi dabas vielu produkti. |
| 3.Viedie materiāli, tehnoloģijas un inženiersistēmas. | 1. Implantu materiāli, kompozītmateriāli, plānie slāņi un pārklājumi, iekārtas, mehānismi un darba mašīnas, stikla šķiedras izstrādājumi un viedie materiālus uz stikla šķiedras bāzes. |
| 4.Viedā enerģētika. | 1. Resursu cenas; Energoresursu patēriņa intensitāte; ES klimata un enerģētikas ietvars 2030. |
| 5.Informācijas un komunikāciju tehnoloģijas. | 1. Inovatīva zināšanu pārvaldība, sistēmu modelēšanas un programmatūras izstrādes metodes un rīki; inovatīvi nozaru IKT aparatūras (*hardware*) un programmatūras (*software*) lietojumi; kiberfizikālās sistēmas, valodu tehnoloģijas un semantiskais tīmeklis; lielapjoma datu un zināšanu infrastruktūra; informācijas drošība un kvantu datori; datorsistēmu testēšanas metodes. |

Industrijas specializācijas nišas saikne ar Viedās specializācijas stratēģijas un rīcības virzieniem ir atainota 1.attēlā. Saskaņā ar ZTAI pamatnostādnēm, Viedās specializācijas stratēģijai ir trīs galvenie tautsaimniecības transformācijas virzieni - 1) ražošanas un eksporta struktūras maiņa tradicionālajās tautsaimniecības, 2) izaugsme nozarēs, kurās eksistē vai ir iespējams radīt produktus un pakalpojumus ar augstu pievienoto vērtību, 3) un nozaru ar nozīmīgu horizontālo ietekmi un ieguldījumu tautsaimniecības transformācijā prioritāra attīstība. Šiem darbības virzieniem ir pakārtotas sekojošas prioritātes: 1) augstas pievienotās vērtības produkti, 2) produktīva inovāciju sistēma, 3) energoefektivitāte, 4) moderna IKT, 5) moderna izglītība, 6) zināšanu bāze, un 7) policentriska attīstība. Viedās specializācijas stratēģijas darbības virzieni un prioritātes attiecas uz visām viedās specializācijas jomām un aktivitātēm šo jomu ietvaros.

Detalizēts diskusiju pārskats pievienots 1.pielikumā par tematisko diskusiju kopsavilkumiem ar partneru sniegtajiem komentāriem un 2.pielikumā, kurā apkopoti diskusiju protokoli.

**1.attēls. Latvijas industrijas potenciālās specializācijas nišu saikne ar Viedās specializācijas stratēģijas tautsaimniecības transformācijas virzieniem un prioritātēm, saskaņā ar ZTAI pamatnostādnēm[[6]](#footnote-6)**

****

## Viedās specializācijas stratēģijas īstenošanas monitoringa sistēma

Viedās specializācijas stratēģijas īstenošanas monitoringa sistēma ir veidota saskaņā ar Eiropas inovāciju monitoringa ietvaru (2.attēls), kas mēra tautsaimniecības kopējo inovāciju kapacitāti. Inovāciju kapacitāte un tādas inovācijas sistēmas, kas veicina un atbalsta tās tehnoloģisko progresu ir ZTAI pamatnostādnēs noteiktais Viedās specializācijas stratēģijas mērķis. Tādējādi, galvenie rādītāji raksturo Viedās specializācijas stratēģijas īstenošanas kopējo progresu, bet monitoringa sistēmas rezultātu sasniegšanas rādītāji mēra inovāciju kapacitātes un inovāciju sistēmas attīstību. Detalizētāka informācija par ietvaru un tā saikni ar specifiskiem Latvijas ZTAI politikas rādītājiem ir sniegta šī ziņojuma 3.pielikumā. Viedās specializācijas stratēģijas mērķis ir sasniedzams konsekventi īstenojot ZTAI politiku, kas paredz veidot Latvijas zinātnes, tehnoloģiju un inovāciju nozari par globāli konkurētspējīgu un Latvijas tautsaimniecības un sabiedrības attīstības vajadzības nodrošinošu nozari, kā arī sasniegt Eiropas valstu vidējo līmeni[[7]](#footnote-7) inovāciju jomā, kā arī industriālo, izglītības, reģionālās attīstības, informācijas sabiedrības politikas un kultūrpolitiku. Viedās specializācijas stratēģijas īstenošanas monitoringa pasākumi ir sasaistāmi ar Latvijas ilgtspējīgas attīstības stratēģijas līdz 2030.gadam Telpiskās attīstības perspektīvu un Nacionālajā attīstības plānā 2014.-2020.gadam, kā arī Reģionālās politikas pamatnostādnēs 2013.-2019.gadam noteikto ieguldījumu koncentrēšanu nacionālas un reģionālas nozīmes attīstības centros, teritoriju esošo resursu apzināšanu un specializāciju, izvirzot perspektīvās ekonomiskās attīstības iespējas un virzienus.

**2. attēls. ZTAI pamatnostādnēs noteiktie inovāciju kapacitāti raksturojošie rādītāji izteikti Eiropas inovāciju Eiropas inovāciju monitoringa ietvarā[[8]](#footnote-8)**

Viedās specializācijas stratēģijas īstenošanas monitoringa sistēma ir vērsta uz ZTAI politikas rezultātu sasniegšanas uzraudzību[[9]](#footnote-9). ZTAI pamatnostādnēs ir noteikti galvenie politikas rezultāti, kas raksturo kopējo Latvijas inovāciju kapacitāti:

1) ieguldījumi pētniecībā un attīstībā 1,5% apmērā no iekšzemes kopprodukta 2020. gadā, tai skaitā privātā sektora ieguldījumi pētniecībā un attīstībā, % no kopējiem ieguldījumiem 48% (2012-24,8%);

2) Augsto un vidēji augsto tehnoloģiju nozaru īpatsvars Latvijas preču eksportā 31% (2012-23,8%);

3) Apstrādes rūpniecības produktivitātes pieaugums 2020.gadā pret 2011.gadu 40%.

Pamatojoties uz publisko diskusiju rezultātiem šie rezultāti ir papildināti ar vēl vienu galveno rezultātu:

4) pētniecībā un attīstībā nodarbināto skaita pieaugums 2020.gadā pret 2013.gadu 40%.

ZTAI politikas mērķi un to sasniegšanas rādītāji ir mērāmi trīs līmeņu indikatoru grupās – ES, nacionālā un programmu līmeņa indikatori. Šo grupu indikatīvie rādītāji ir apkopoti 3., 4., un 5.tabulā. Tabulās ir ietverti rādītāji, kas ir ietverti spēkā esošajos politikas plānošanas dokumentos un papildus rādītāji, kuru ietveršana monitoringa sistēmā ir apspriežama monitoringa sistēmas izstrādes gaitā. Monitoringa sistēmas izstrādes gaitā šajā ziņojumā identificētie rādītāji tiks apspriesti, lai nonāktu pie tādas rādītāju kopas, kas ir atbilstoši viedās specializācijas stratēģijas nostādnēm. Radītāji, kuri šobrīd nav ietverti politikas dokumentos un, kurus nozaru ministrijas un pārstāvji ir noteikuši kā apspriežamos rādītājus, ir norādīti slīprakstā. Visu triju līmeņu rādītāji ir grupēti atbilstoši augstākminētajam Eiropas monitoringa ietvaram – 1) inovāciju veicinošie rādītāji, 2) uzņēmumu aktivitātes rādītāji, un 3) rezultātu rādītāji.

Hierarhiski augstāko indikatoru grupu veido neliels ES līmeņa indikatoru skaits, kuri kā rādītāji ir pārņemti un iekļauti valsts plānošanas dokumentos un pēc kuriem tiks noteiktas Latvijas pozīcijas Eiropas inovāciju rādītāju apskatā (3.tabula).

**3.tabula Politikas mērķi, rezultāti un to sasniegšanas rādītāji: Eiropas līmenis**

|  |  |  |  |  |  |  |
| --- | --- | --- | --- | --- | --- | --- |
| **ZTAI politikas mērķis –** veidot Latvijas zinātnes, tehnoloģiju un inovāciju nozari par globāli konkurētspējīgu un Latvijas tautsaimniecības un sabiedrības attīstības vajadzības nodrošinošu nozari. | | | | | | |
| **Viedās specializācijas stratēģijas mērķis** – palielināt inovācijas kapacitāti, kā arī veidot inovācijas sistēmu, kas veicina un atbalsta tehnoloģisko progresu tautsaimniecībā. | | | | | | |
| **Politikas galvenie rezultāti:**   1. Ieguldījumi pētniecībā un attīstībā 1,5% apmērā no iekšzemes kopprodukta 2020. gadā, tai skaitā privātā sektora ieguldījumi pētniecībā un attīstībā, % no kopējiem ieguldījumiem 48% (2012-24,8%); 2. Augsto un vidēji augsto tehnoloģiju nozaru īpatsvars Latvijas preču eksportā 31% (2012-23,8%); 3. Apstrādes rūpniecības produktivitātes pieaugums 2020.gadā pret 2011.gadu 40%; 4. Pētniecībā un attīstībā nodarbināto skaita pieaugums 2020.gadā pret 2013.gadu 40%. | | | | | | |
| **Rezultātu sasniegšanas rādītāji** | | | | | | |
| **Rādītājs** | **Bāzes vērtība** | **2020** | **Datu avots** | **Ziņošanas biežums** | | **Izpildītāji** |
| **Veicinošie faktori** | | | | | | |
| Doktora grādu ieguvēju skaits (ISCED 6) uz 1000 iedzīvotājiem vecumā no 25 līdz 34 gadiem. | 1,0  (2011) |  | Eurostat | |  | Augstskolas |
| Iedzīvotāju īpatsvars % ar pabeigtu augstāko izglītību vecumā no 30 līdz 34 gadiem. | 37,0 %  (2012) | 40 % | Eurostat | |  | Augstskolas, koledžas |
| Grādu vai kvalifikāciju ieguvēju īpatsvars % no kopējā iedzīvotāju skaita vecumā no 20 līdz 24 gadiem. | 85,7 %  (2013) |  | Eurostat | |  | Augstskolas, koledžas |
| *Starptautisko zinātnisko publikāciju skaits uz 1 milj. iedzīvotāju, kuru tapšanā iesaistīts vismaz viens ārvalstu autors.[[10]](#footnote-10)* | *196*  *(2012)* |  | *Science Metrix/Scopus* | |  | *Augstskolas, zinātniskās institūcijas,*  *komersanti* |
| **Uzņēmumu aktivitāte** | | |  | |  |  |
| Privātā sektora ieguldījumi P&A % no IKP. | 0,13 % (2013) | 0,72% | Eurostat (CIS) | |  | Komersanti |
| *Publiskās-privātās sadarbības publikāciju skaits uz 1 milj. iedzīvotāju.* | *1,5*  *(2011)* |  | *CWTS (Thomson Reuters)* | |  | *Zinātniskās institūcijas,*  *komersanti* |
| Inovatīvu uzņēmumu īpatsvars % no visiem uzņēmumiem (NACE 2. red. B, C, D, E, H, J, K un. 46., 71., 72. un 73). | 29,9% (2010) | 40 % | CSB | |  | Komersanti |
| PCT patentu pieteikumu skaits uz 1 mlrd. IKP (izteikts PPS EUR). | 0,7  (2010) |  | OECD | |  | Augstskolas,  zinātniskās institūcijas,  komersanti |
| **Rezultāti** | | | | | | |
| *Nodarbināto skaits straujas izaugsmes uzņēmumos inovatīvos sektoros (NACE 2. red B-N & S95, izņemot K) % no kopējā nodarbināto skaita.* | *12,6 %*  *(2010)* |  | *Eurostat* |  | | *Komersanti* |
| *Ieņēmumi no attiecīgā tirgus, vai uzņēmuma jaunām inovācijām % no kopējā apgrozījuma.* | *4,8 %*  *(2010)* |  | *Eurostat (CIS)* |  | | *Komersanti* |

Otro indikatoru līmeni, kas ir nozīmīgi rādītāji valsts sasniegumu mērīšanai veido valsts plānošanas dokumentos (NAP 2020, ZTAI un Viedās specializācijas stratēģija, NIP) noteiktie politikas rezultātu sasniegšanas rādītāji (4.tabula). Visās viedās specializācijas nozaru diskusijās kā būtisks kavēklis nozaru attīstībai tika norādīts, ka trūkst inženieri un speciālisti, konkrētās jomās - fizika, ķīmija, materiālu zinātnes, informācijas un komunikācijas tehnoloģijās. Tāpēc gan šajā, gan arī programmu līmenī monitoringa sistēmas izstrādes gaitā papildus 4. un 5.tabulā identificētajiem rādītājiem tiks izstrādāti pakārtoti, kā arī papildu rādītāji, kas raksturos virzību uz mērķi palielināt studējošo un jauno zinātnieku STEM jomās īpatsvaru.

**4.tabula Politikas mērķi, rezultāti un to sasniegšanas rādītāji: Nacionālais līmenis**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ZTAI politikas mērķis –** veidot Latvijas zinātnes, tehnoloģiju un inovāciju nozari par globāli konkurētspējīgu un Latvijas tautsaimniecības un sabiedrības attīstības vajadzības nodrošinošu nozari. | | | | | | | | | |
| **Viedās specializācijas stratēģijas mērķis** – palielināt inovācijas kapacitāti, kā arī veidot inovācijas sistēmu, kas veicina un atbalsta tehnoloģisko progresu tautsaimniecībā. | | | | | | | | | |
| **Politikas galvenie rezultāti:**   1. Ieguldījumi pētniecībā un attīstībā 1,5% apmērā no iekšzemes kopprodukta 2020. gadā, tai skaitā privātā sektora ieguldījumi pētniecībā un attīstībā, % no kopējiem ieguldījumiem 48% (2012-24,8%); 2. Augsto un vidēji augsto tehnoloģiju nozaru īpatsvars Latvijas preču eksportā 31% (2012-23,8%); 3. Apstrādes rūpniecības produktivitātes pieaugums 2020.gadā pret 2011.gadu 40%; 4. Pētniecībā un attīstībā nodarbināto skaita pieaugums 2020.gadā pret 2013.gadu 40%. | | | | | | | | | |
| **Rezultātu sasniegšanas rādītāji** | | | | | | | | | |
| **Rādītājs** | **Bāzes vērtība** | **2020** | | **Datu avots** | **Ziņošanas biežums** | | | **Izpildītāji** | |
| **Veicinošie faktori** | | | | | | | | | |
| Skolēnu (15 g.v.) prasmju OECD starptautiskais novērtējums [5.-6.līmenis (augstākie līmeņi) matemātikā, dabaszinātnēs, lasīšanā (%). | 8% matemātikā;  4,3% dabaszinātnēs;  4,2% lasīšanā  (2012) | | 8% matemātikā; 8 % dabaszinātnēs; 7 % lasīšanā | OECD | |  | | Izglītības iestādes | |
| Grādu vai kvalifikāciju ieguvušo studentu skaits augstskolās un koledžās (tūkst./ cilv.). | 24,8 (2011) | | 24,6 | CSP | |  | | Augstskolas, koledžas | |
| Zinātnisko darbinieku skaits P&A. | 5396 (2013) | | 7000 | CSP | |  | | Augstskolas,  zinātniskās institūcijas,  komersanti | |
| Mazāks skaits spēcīgāku valsts finansētu zinātnisko institūciju[[11]](#footnote-11). | 42 (2013) | | 20 | IZM | |  | | Valsts  zinātniskās institūcijas | |
| Zinātniskie raksti, kas publicēti starptautiskajās datu bāzēs Scopus, Web of Science. | 1043 (2012) | | 1500 | SCOPUS, Web of Science | |  | | Augstskolas,  zinātniskās institūcijas,  komersanti | |
| Kopējais Latvijas sekmības rādītājs dalībai ES Ietvara programmā (programmā Apvārsnis 2020). | 20,5% (2013) | | 30% | Eiropas Komisija; Latvijas nacionālais kontaktpunkts | |  | | Augstskolas,  zinātniskās institūcijas,  komersanti | |
| Piešķirtie Eiropas patenti, kas pieteikti no zinātniekiem, kas rezidē Latvijā. | 11 (2011) | | 50 | Eiropas Patentu birojs | |  | | Augstskolas,  zinātniskās institūcijas,  komersanti | |
| **Uzņēmumu aktivitāte** | | | | | | | | | |
| Latvijas uzņēmēju sekmības rādītājs dalībai ES Ietvara programmā (programmā Apvārsnis 2020). | 19,1  (2012) | 22% | | Eiropas Komisija; Latvijas nacionālais kontaktpunkts | | |  | | N/A |
| **Rezultāti** | | | | | | | | | |
| Zinātnieku skaits, kas nodarbināti privātajā sektorā % no visiem zinātniekiem pilna laika ekvivalenta (PLE) izteiksmē. | 18,2  (2013) | 23 | | CSP | | |  | | Komersanti |
| Apstrādes rūpniecības īpatsvars iekšzemes kopproduktā. | 14,1%  (2011) | 20% | | CSP | | |  | | Komersanti |
| Apstrādes rūpniecības pieaugums 2020.gadā, pret 2011.gadu. |  | 60% | | CSP | | |  | | Komersanti |

Trešo, visplašāko, grupu veido programmu līmeņa rādītāji, kas ir specifiski rādītāji programmas ieviešanas rezultātu novērtēšanai, tajā skaitā ES struktūrfondu Darbības programmā “Izaugsme un nodarbinātība” noteiktie specifiskie rezultātu rādītāji (5.tabula). Programmu līmeņa dati tiek radīti un apkopoti institūcijās, kas tieši nodarbojas ar pētniecību – augstskolās un zinātniskajos institūtos, kā arī Valsts nozīmes pētniecības centros un Kompetences centros, un zinātniskajos un industriālajos parkos, un uzņēmējdarbības sektorā. Attiecībā uz ES fondu programmām šie dati tiek uzglabāti tiek uzglabāti Vadošās iestādes Informācijas sistēmā. Bez tam, šīs institūcijas veido politikas analīzes un monitoringa nodrošināšanai nepieciešamo zināšanu bāzi un cilvēkkapitālu. Šajā līmenī tiek veidots un tiks uzturēts zinātniskās darbības portāls, kas kalpo kā informācijas apmaiņas un pārskatu sniegšanas vietne. Šajā līmenī ir apkopojami un vērtējami programmu rezultātu rādītāji, kuri mēra to, vai programma ir vērsta uz noteikto rezultātu sasniegšanu. Monitoringa sistēmā tiks iekļauti arī iznākuma rādītāji, kas ir modelējami pirms programmu uzsākšanas (*ex-ante*), tās laikā un pēc programmas *ex-post* novērtējuma laikā.

**5.tabula Politikas mērķi, rezultāti un to sasniegšanas rādītāji: Programmu līmenis**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ZTAI politikas mērķis –** veidot Latvijas zinātnes, tehnoloģiju un inovāciju nozari par globāli konkurētspējīgu un Latvijas tautsaimniecības un sabiedrības attīstības vajadzības nodrošinošu nozari. | | | | | | | | |
| **Viedās specializācijas stratēģijas mērķis** – palielināt inovācijas kapacitāti, kā arī veidot inovācijas sistēmu, kas veicina un atbalsta tehnoloģisko progresu tautsaimniecībā. | | | | | | | | |
| **Politikas galvenie rezultāti:**   1. Ieguldījumi pētniecībā un attīstībā 1,5% apmērā no iekšzemes kopprodukta 2020. gadā, tai skaitā privātā sektora ieguldījumi pētniecībā un attīstībā, % no kopējiem ieguldījumiem 48% (2012-24,8%); 2. Augsto un vidēji augsto tehnoloģiju nozaru īpatsvars Latvijas preču eksportā 31% (2012-23,8%); 3. Apstrādes rūpniecības produktivitātes pieaugums 2020.gadā pret 2011.gadu 40%; 4. Pētniecībā un attīstībā nodarbināto skaita pieaugums 2020.gadā pret 2013.gadu 40%. | | | | | | | | |
| **Rezultātu sasniegšanas rādītāji** | | | | | | | | |
| **Rādītājs** | **Bāzes vērtība** | **2020** | | **Datu avots** | | **Ziņošanas biežums** | **Izpildītāji** | |
| **Veicinošie faktori** | | | | | | | | |
| Modernizēto augstākās izglītības STEM, t.sk. medicīnas un radošās industrijas, studiju programmu īpatsvars to kopskaitā[[12]](#footnote-12). | 19,6%  (2012) | 100%  (2023) | | IZM dati, projekta dati | | Divas reizes plānošanas periodā | | Augstskolas,  koledžas |
| Pilnībā modernizētu profesionālās izglītības iestāžu īpatsvars to kopskaitā[[13]](#footnote-13) | 16,33%  (2013) | 70-80% (2023) | | IZM dati, projekta dati | | Divas reizes plānošanas periodā | | Profesionālās izglītības iestādes |
| Koledžu īpatsvars, kurās ir pilnībā modernizēta pirmā līmeņa profesionālās augstākās izglītības STEM, t.sk. medicīnas un radošās industrijas, studiju programmu mācību vide, no kopējā koledžu skaita, kas īsteno minētās prioritārās programmas[[14]](#footnote-14) | 38,9%  (2013) | 61% (2023) | | IZM dati, projekta dati | | Divas reizes plānošanas periodā | | Koledžas |
| Atbalstīto jauno kopīgo doktorantūras studiju programmu skaits, kuras saņēmušas EQAR aģentūras akreditāciju. [[15]](#footnote-15) | 0  (2013) | 15  (2023 | | IZM dati, projekta dati | | Divas reizes plānošanas periodā | | Augstskolas |
| Atbalstīto jauno studiju programmu ES valodās, kas nav latviešu valoda, skaits, kas saņēmušas EQAR aģentūras akreditāciju[[16]](#footnote-16) | 5  (2013) | 80  (2023) | | VIAA dati, projekta dati | | Divas reizes plānošanas periodā | | Augstskolas, koledžas |
| Slēgto studiju programmu skaits, uz kuru bāzes izveidotas atbalstītās jaunās studiju programmas.[[17]](#footnote-17) | 60 (2013) | 220 (2023) | | IZM dati, projekta dati | | Projekta īstenošanas noslēgumā, reizi gadā | | Augstskolas, koledžas |
| Atbalstu saņēmušo doktorantu skaits, kas ieguvuši doktora grādu un 6 mēnešu laikā pēc grāda iegūšanas strādā par akadēmisko personālu augstākās izglītības institūcijā [[18]](#footnote-18) | 1914[[19]](#footnote-19) (2013) | 378 (2023) | | Projektu dati | | Projekta īstenošanas noslēgumā | | Augstskolas, koledžas |
| Atbalstu saņēmušo ārvalsts pasniedzēju skaits, kas 6 mēnešu laikā pēc atbalsta beigām turpina akadēmisko darbu Latvijas augstākās izglītības institūcijā (kā akadēmiskais personāls vai kā ārvalsts pasniedzējs)[[20]](#footnote-20) | 0  (2013) | 90 (2023) | | Projektu dati | | Projekta īstenošanas noslēgumā | | Augstskolas, koledžas |
| Akadēmiskā personāla skaits, kas pilnveidojuši kompetenci [[21]](#footnote-21) | 417 (2013) | 1116 (2023) | | VIAA dati, projektu dati | | Projekta īstenošanas noslēgumā | | Augstskolas, koledžas |
| Augstākās izglītības institūciju skaits, kuras ir ieviesušas attīstības stratēģijas un rezultātu pārvaldību[[22]](#footnote-22) | 0  (2013) | 20 | | IZM dati, projektu dati | | Projekta īstenošanas noslēgumā | | Augstskolas, koledžas |
| Vidējais zinātnisko publikāciju uz vienu zinātniskā personāla pilna darba laika ekvivalentu skaits gadā.[[23]](#footnote-23) | 0,32  (2012) | 0,48 | | CSP dati, SCImago dati | | Reizi gadā | | Zinātniskās institūcijas |
| Valsts un augstākās izglītības sektora piesaistītais ārējais finansējums zinātniski pētnieciskajam darbam. [[24]](#footnote-24) | 63 400 000  (2013) | 160 600 000 | | CSP dati | | Reizi gadā | | Valsts zinātniskās institūcijas |
| Kvalifikāciju ieguvušie dalībnieki tūlīt pēc dalības apmācībās[[25]](#footnote-25) | 6 088 | 24 480 | | Projekta  dati | | Divas reizes  gadā | | NVA |
| Pasākuma dalībnieki nodarbinātībā 6 mēnešus pēc pasākuma beigām | 6 087 | 22 950 | | Administra  tīvo datu  bāzu datu  salīdzināša  na (NVA  BURVIS  un VID) | | Divas reizes  gadā | | NVA |
| Izveidota Darba tirgus apsteidzošo pārkārtojumu sistēma | EM informatīvais  ziņojums (MK 09.07.2013.  prot. Nr. 39, 44§)  LM informatīvais  ziņojums (MK 21.05.2013.  prot. Nr. 30, 53§) | Izveidota  sistēma | | Izvērtējums | | 2019. gadā | | NVA, EM[[26]](#footnote-26) |
| *Valsts zinātnisko institūciju ieņēmumi no saimnieciskās darbības, tūkst. EUR.* | *precizējams* | *precizējams* | | *IZM; ZI ikgadējie pārskati* | | *precizējams* | | *Valsts zinātniskās institūcijas* |
| *„Apvārsnis 2020” pētījumu projektu piesaistītā finansējuma pieaugums.* | *precizējams* | *precizējams* | | *EK; Latvijas nacionālais kontaktpunkts* | | *precizējams* | | *Augstskolas,*  *zinātniskās institūcijas,*  *komersanti* |
| *Starptautisko zinātnisko koppublikāciju pieaugums.* | *precizējams* | *precizējams* | | *IUS* | | *precizējams* | | *Augstskolas,*  *zinātniskās institūcijas,*  *komersanti* |
| *Publiskā-privātā sektora koppublikāciju pieaugums.* | *precizējams* | *precizējams* | | *IUS* | | *precizējams* | | *Augstskolas,*  *zinātniskās institūcijas,*  *komersanti* |
| *Jaunizveidotu un reģistrētu augu šķirņu skaits.* | *precizējams* | *precizējams* | | *precizējams* | | *precizējams* | | *Augstskolas,*  *zinātniskās institūcijas,*  *komersanti* |
| *Jaunizveidotu un reģistrētu dizainparaugu skaits.* | *precizējams* | *precizējams* | | *Patentu valde* | | *precizējams* | | *Augstskolas,*  *zinātniskās institūcijas,*  *komersanti* |
| **Uzņēmumu aktivitāte** | | | | | | | | |
|  |  | |  | |  |  | |  |
| *Straujās izaugsmes komersanti pēc apgrozījuma pieauguma* | *1 498 (2012)* | | *625 (2023)* | | *CSP dati* | Reizi gadā (ar divu gadu nobīdi*)* | | *Komersanti* |
| MVK skaits uz 1000 iedzīvotājiem[[27]](#footnote-27) | 36,9 (2013) | | 40 (2023) | | Eiropas MVK ikgadējais ziņojums | Reizi gadā | | *Komersanti* |
| Privātās investīcijas P&A, EUR.[[28]](#footnote-28) | 32,86 milj. EUR (2012) | | 265.68 milj. EUR (2023) | | CSP dati | Reizi gadā | | Komersanti, zinātniskās institūcijas, dažādas zinātnes un komersantu platformas. |
| *ZI un augstskolu veidotu Spin-off (augstskolu un ZI radīto IP komercializācija, radot jaunu tai pilnībā vai daļēji piederošu uzņēmumu) uzņēmumu skaita pieaugums pret iepriekšējo gadu* | *precizējams* | | *precizējams* | | *precizējams* | *precizējams* | | *Augstskolas,*  *zinātniskās institūcijas,*  *komersanti* |
| *Industrijas pasūtīto maģistra un doktora darbu skaits.* | *precizējams* | | *precizējams* | | *precizējams* | *precizējams* | | *Augstskolas,*  *komersanti* |
| *Jauno zinātnes un inženierzinātņu jomas vecāko speciālistu ar īpatsvars apstrādes rūpniecībā %.* | *10% <30*  *(2011)* | | *precizējams* | | *precizējams* | *precizējams* | | *Komersanti* |
| *Komersantu īpatsvars, kas izmanto e-pakalpojumus[[29]](#footnote-29)* | *85,4 (2012)* | | *92* | | *Eurostat* | *Reizi gadā* | | *Valsts pārvaldes iestādes, pašvaldības, plānošanas*  *reģioni, valsts un pašvaldību kapitālsabiedrības (deleģēto pārvaldes uzdevumu veikšanai), tiesu*  *varas institūcijas* |
| *Strādājošo skaits (privātā sektorā) uzņēmumos, kuru ražošanas vai pakalpojuma sniegšanas vieta ir nacionālas un reģionālas nozīmes attīstības centru teritorija un to funkcionālās teritorijas[[30]](#footnote-30)* | *429 900*  *(2011)* | | *446 300 - 475 100* | | *CSP* | *Reizi gadā* | | *Nacionālas un reģionālas nozīmes attīstības centru un to*  *funkcionālo teritoriju pašvaldības, saimnieciskās darbības veicēji un iedzīvotāji* |
| ***Rezultāti*** | | | | | | | | |
| MVK produktivitāte uz vienu nodarbināto (2010.g. salīdzināmajās cenās)  . | 12 196 (2013) | | 16 757  (2023) | | Eiropas MVK ikgadējais ziņojums | Reizi gadā | | Komersanti |
| MVK eksporta apjoms (2010.gada salīdzināmajās cenās) | 4 267 237  (2012) | | 6 068 440 | | CSP | Reizi gadā | | Komersanti |
| Inovatīvo komersantu īpatsvars[[31]](#footnote-31) | 29,9%  (2010) | | 40% (2023) | | CSP Inovāciju apsekojuma rezultāti | Reizi 3 gados | | Komersanti |
| Nefinanšu investīcijas nemateriālajos ieguldījumos un pamatlīdzekļos pa (faktiskajās cenās, EUR). [[32]](#footnote-32) | 1 700 033 000  (2012). | | 2 125 683 000 –  2 438 753 000 | | CSP dati | Reizi gadā | | Komersanti |
| Strādājošo skaits (privātā sektorā) uzņēmumos, kuru ražošanas vai pakalpojuma sniegšanas vieta ir visa Latvija, izņemot Rīgu. 31 | 429 900  (2011) | | 446 300 – 475 100 | | CSP dati | Reizi gadā | | Komersanti |

Monitoringa sistēmas sastāvdaļa ir regulārs zinātnisko institūciju starptautisks novērtējums un rezultātu pārvaldība, kas ir vērsta uz ZTAI politikas mērķu sasniegšanu ieviešana zinātniskajās institūcijās. Nākošais zinātnisko institūciju starptautiskais izvērtējuma tiks veikts 2017.gadā (MK 2014.gada 19.augusta sēdes protokols Nr.44 §47). Sadarbībā ar Ziemeļu ministru padomi 2013.gadā veiktā izvērtējuma[[33]](#footnote-33) ieteikumu īstenošana, kas ietver resursu konsolidāciju ap augstāk novērtētajām institūtiem un augstskolu struktūrvienībām, izcilības attīstība un stratēģiju atjaunotni vai izstrādi ir priekšnosacījums ES fondu ieguldījumiem augstākajā izglītībā un zinātnē. Nozaru ministrijām un zinātniskajām institūcijām veicamie pasākumi šo rekomendāciju īstenošanai ir uzskaitīti Informatīvajā ziņojumā par Zinātnes strukturālo reformu īstenošanu līdz 2015.gada 15.jūlijam (apstiprināts 19.augusta MK sēdē, protokols Nr.44). Papildus šiem pasākumiem IZM regulāri tiksies ar zinātniskajām institūcijām, kas saņem bāzes finansējumu, lai pārrunātu šo institūciju progresu ar šīm institūcijām noslēgtajos līgumos noteiktajiem rādītājiem un zinātniskās institūcijas darbību atbilstoši tās stratēģijā noteiktajam.

Strukturālo reformu pasākumu mērķis ir starptautiski konkurētspējīga zinātne un pētniecībā balstīta moderna augstākā izglītība un tie ietver zinātniskās izcilības attīstību un pārvaldības uzlabošanu. Šobrīd par starptautiski konkurētspējīgām ir atzītas 15 Latvijas zinātniskās institūcijas, kurās ir nodarbināti apmēram 30% no kopējā zinātniskā personāla skaita Latvijā. Lai Latvijas zinātni varētu uzskatīt par konkurētspējīgu, šāds vērtējums ir jāsaņem vairumam zinātnisko institūciju[[34]](#footnote-34). Tāpēc IZM ir izvirzījusi attīstības uzdevumu, kas jāveic zinātniskajām institūcijām, noteikusi ierobežojumus bāzes finansējuma saņemšanai un izvirzījusi priekšnoteikumus dalībai konkursā atbalsta saņemšanai strukturālo reformu pasākumu īstenošanai ES fondu 2.1.1.3.3.apakšaktivitātes “Zinātnisko institūciju institucionālās kapacitātes attīstība” ietvaros. Zinātniskajām institūcijām ir jāadaptē ZTAI politikas un Viedās specializācijas stratēģijas uzstādījumi, kā arī jāizstrādā un jāapstiprina to lēmējinstitūcijās to plāni rekomendāciju ieviešanai un attīstības stratēģiju izstrādei un īstenošanai, kas tai skaitā ir jāsaskaņo ar IZM, nozares ministriju un/vai Vides un reģionālās attīstības ministriju (turpmāk - VARAM).

Strukturālo reformu atbalsta programmas ES fondu 2.1.1.3.3.apakšaktivitātes “Zinātnisko institūciju institucionālās kapacitātes attīstība” mērķis ir starptautiski konkurētspējīga zinātne un pētniecībā balstīta moderna augstākā izglītība. Par starptautiski konkurētspējīgām Latvijā ir atzītas 15 zinātniskās institūcijas[[35]](#footnote-35). Programmas sagaidāmais rezultāts ir:

* zinātnisko institūciju stratēģijas 2015-2020.gadam (pamats turpmākajiem fondu ieguldījumiem);
* izstrādāti zinātnisko institūciju rezultātu pārvaldības modeļi un iesākta to ieviešana;
* zinātnisko institūciju konkurētspējas palielināšana;
* zinātnisko institūciju reģistrā reģistrēto zinātnisko institūciju skaita samazinājums.

Programmas ietvaros finansējums ir paredzēts izcilības attīstībai, resursu konsolidācijai un rezultātu pārvaldības ieviešanai. Lai nodrošinātu resursu konsolidāciju ap starptautiski konkurētspējīgām zinātniskajām institūcijām un zinātnē balstītu augstāko izglītību, atbalsta saņēmēji ir konkurētspējīgas zinātniskās institūcijas – tās, kas zinātnisko institūciju novērtējumā ir novērtētas ar „4” un „5” un universitātes kā zināšanu centri. Saskaņā ar Latvijas pētniecības inovāciju stratēģiskajā padomē apspriesto, Latvijas Organiskās sintēzes institūts savā pieteikumā, atbilstoši izvērtējot, var iekļaut visus vai atsevišķus „BioPharmAlliance” attīstības projektus un to aktivitātes, Latvijas Universitāte savā pieteikumā, atbilstoši izvērtējot, var ietvert attīstības projektos „NanoTechEnergy” aprakstītos projektu un aktivitātes un Rīgas Tehniskā Universitāte pieteikumā, atbilstoši izvērtējot, var ietvert attīstības projektos „BaltSmartTech” aprakstītos projektus un aktivitātes. Projektos var ietvert arī tikai daļu no aktivitātēm un projektiem. Vēstule par šo vienošanos ir pievienota 7.pielikumā. Latvijas Lauksaimniecības universitātes pieteikums ietvers „Bioekonomikas” pētniecības stratēģiskās padomes izveidošanu, pētniecības programmas un stratēģijas, un saistīto attīstības projektu izstrādi. Bez tam arī citas augstskolas un pētniecības organizācijas savos pieteikumos var iekļaut „BioPharmAlliance”, „NanoTechEnergy”, ”BaltSmartTech” aprakstītos projektus, vai to atsevišķas daļas (sk. 4.pielikuma 3.lp.). Iesniedzamām projektu aktivitātēm jāatbilst pētniecības organizāciju (augstskolu un zinātnisko institūtu) zinātnes un pētniecības stratēģijai un kopumā Viedās specializācijas stratēģijai.

IZM sākotnējais priekšlikums Konsolidācijas atbalsta programmas finansējuma struktūrai (25.09.14. VSS izsludinātā informatīvā ziņojuma redakcija) noteica, ka programmas ietvaros finansējums tiek paredzēts diviem atbalsta pasākumiem – pētniecības izcilībai un zinātnisko institūciju konsolidācijas un rezultātu pārvaldības ieviešanai.

Pētniecības izcilības attīstības atbalsts – pieejamais finansējums 1 100 000 euro. Kvotas ietvaros uz atbalstu var pretendēt zinātnisko institūciju reģistrā reģistrēta zinātniskā institūcija (atvasināta publiska persona vai komercsabiedrība), kas zinātnes ārējā izvērtējumā saņēmusi novērtējumu „4” vai „5” – kopā 11 zinātniskās institūcijas. Kvotas ietvaros projektiem pieejamais finansējums tiek piešķirts vienādos grantos 100 000 EUR apmērā visām augstākminētajām institūcijām, kas saņēmušas vērtējumu “4” vai “5”.

Zinātnisko institūciju konsolidācijas un rezultātu pārvaldības sistēmas ieviešanas atbalsts – pieejamais finansējums 7 900 000 euro. Kvotas ietvaros uz atbalstu var pretendēt zinātnisko institūciju reģistrā reģistrēta zinātniskā institūcija (atvasināta publiska persona vai komercsabiedrība), kas zinātnes ārējā izvērtējumā saņēmusi novērtējumu „4” vai „5”, vai universitāte, ar nosacījumu, ka projekta iesniegums sniedz ieguldījumu programmas rezultāta rādītāja sasniegšanā – zinātnisko institūciju reģistrā reģistrēto zinātnisko institūciju skaita samazinājums līdz 2015.gada 30.novembrim, īstenojot zinātnisko institūciju konsolidāciju. Kvotas ietvaros projektiem pieejamais finansējums tiek aprēķināts, ņemot vērā zinātniskās institūcijas zinātniskā personāla (turpmāk - ZP) un zinātnes tehniskā personāla (turpmāk - ZT) pilna laika ekvivalenta izteiksmē (turpmāk – PLE) skaitu, tiem piemērojot atšķirīgus koeficientus (ZP augstāks, ZT zemāks), kopējā PLE skaitā ieskaitot arī konsolidējamās zinātniskās institūcijas ZP un ZT skaitu.

Informatīvā ziņojuma saskaņošanas laikā tika saņemti vairāku institūciju iebildumi un priekšlikumi finansējuma struktūras un piešķiršanas principu, un aprēķina metodikas precizēšanai, t.sk. mainīt kvotu finansiālo sadalījumu, būtisku paaugstinot zinātniskās izcilības attīstības atbalstam pieejamo finansējumu (piem, palielināt grantu līdz 300 000 EUR; līdz 500 000 EUR). Šāds priekšlikums ir atbalstāms tikai daļēji, jo programmas mērķis ir konsolidēt zinātnes resursus ap tām zinātniskajām institūcijām, kas starptautiskajā izvērtējumā ir novērtētas ar „4” vai „5”, un universitātēs, kā zināšanu centros, tādējādi īstenojot starptautiskā izvērtējuma ieteikumus un EK rekomendācijas.

Priekšlikumi ietvēra arī ieteikumu mainīt finansējuma struktūru un aprēķina mehānismu kvotu ietvaros, t.sk. zinātniskās izcilības atbalsta ietvaros diferencēt granta apjomu, ņemot vērā zinātnisko institūciju lielumu, PLE skaitu un zinātniskās izcilības rādītājus. Savukārt, konsolidācijas un rezultātu pārvaldības sistēmas ieviešanas atbalsta kvotas finansējuma piešķīruma formulā iekļaut papildus rādītājus (piemēram, zinātniskās institūcijas darbības efektivitāti, zinātnes ārējā izvērtējuma vērtējumu u.c.). Zinātnisko institūciju, tai skaitā augstskolu un citu organizāciju saraksts un priekšlikumu apkopojums plānotajiem strukturālo reformu pasākumiem, programmas finansējuma struktūrai un aprēķinam, ir iekļautas 4.pielikumā. Institūciju sniegtie priekšlikumi būs pieejami IZM mājas lapā.

Izvērtējot saskaņošanas laikā saņemtos iebildumus un priekšlikumus, IZM ir ņēmusi tos vērā pēc būtības un ierosina šādu finansējuma struktūru un piešķīruma mehānismu:

1. zinātniskās izcilības attīstības atbalsta kvota tiek palielināta no 1.1MEUR uz 2.5MEUR, attiecīgi par 1.4MEUR samazinot konsolidācijas un rezultātu pārvaldības sistēmas ieviešanas atbalsta kvotas ietvaros pieejamo finansējumu no 7.9MEUR uz 6.5MEUR;
2. zinātniskās izcilības attīstības atbalsta kvotas ietvaros finansējums tiek piešķirts pēc šādiem nosacījumiem: 100 000EUR ir fiksētais grants, ko piešķir katrai zinātniskai institūcijai, kas novērtēta ar „4” un ”5” vai kuras struktūrvienības novērtētas ar „4” vai ‘5” („starta” finansējums zinātniskās izcilības attīstībai), savukārt atlikušie 1.4MEUR tiek piešķirti atbilstoši formulai nr.1, ņemot vērā tās funkcionālās vienības (zinātniskais institūts vai augstskolas struktūrvienība) pētniecībai piesaistīto finansējumu, kas novērtējumā saņēmusi ‘4” vai „5”;;
3. zinātnisko institūciju konsolidācijas un rezultātu pārvaldības sistēmas ieviešanas atbalsta kvotas ietvaros finansējums tiek aprēķināts, izmantojot formulu nr.2 un ņemot vērā šādus rādītājus:
   1. zinātniskā personāla ZP PLE izteiksmē skaits, ieskaitot konsolidējamās institūcijas PLE skaitu (svars 0,2);
   2. zinātniski tehniskā personāla ZT PLE izteiksmē skaits, ieskaitot konsolidējamās institūcijas PLE skaitu (svars 0,1);
   3. Piesaistītais finansējums pētniecībai, ieskaitot konsolidējamās institūcijas pētniecībai piesaistīto finansējumu (svars 0,7).
4. Šāda rādītāju un to svara attiecība nodrošinās to, ka vienlaikus tiek veicināta resursu konsolidācija un nodrošināts, ka resursi tiek koncentrēti tieši konkurētspējīgajās zinātniskajās institūcijās, kuras spēj piesaistīt vairāk finansējuma pētniecībai. Piesaistītā finansējuma apjoms ir nepieciešams priekšnoteikums pētniecībai un, tādējādi, pirmais solis uz pētniecības rezultātu – zināšanām, tehnoloģijām, vai inovāciju.

Tādējādi, finansējuma piešķīrums izcilībai „I” tiek rēķināts, summējot “starta” finansējumu „S” zinātniskās izcilības attīstībai (100 tūkst. *euro* katrai institūcijai, kas saņēmusi novērtējumu “4” vai “5”), ar “bonusu” „B” zinātniskās institūcijas attīstībai, ko aprēķina, izmantojot formulu nr.1 un ņemot vērā projekta iesniedzēja zinātniskās darbības finansējumu:

|  |  |  |
| --- | --- | --- |
|  | , kur: | (1) |

– PFIi – projekta iesniedzēja piesaistītais finansējums pētniecībai. Ja projekta iesniedzējs ir augstskola, ņem vērā to funkcionālo vienību darbību radītājus, kas starptautiskajā novērtējuma saņēmā vērtējumu „4” vai „5”;

- ∑ PFIi - projekta iesniedzēju kopējais pētniecībai piesaistītais finansējums;

-  – papildu finansējums zinātniskās izcilības attīstībai 1,4 MEUR apmērā;

-  - projekta iesniedzēju raksturrādītāju summa.

Finansējums konsolidācijai „K” aprēķina, izmantojot formulu nr.2 un ņemot vērā šādus **projekta iesniedzēja un konsolidējamās institūcijas** (turpmāk – labuma guvēja) parametrus - zinātniskā personāla PLE izteiksmē, tehniskā personāla PLE izteiksmē un labuma guvēju pētniecībai piesaistītais finansējums:

|  |  |  |
| --- | --- | --- |
|  | , kur | (2) |

PLEZP (i+k) – labuma guvēju zinātniskais personāls PLE izteiksmē (izmanto datus, kas piemēroti bāzes finansējuma valsts zinātniskajām institūcijām aprēķināšanai);

PLEZP (i+k) – labuma guvēju tehniskā personāla PLE izteiksmē (izmanto datus, kas piemēroti bāzes finansējuma valsts zinātniskajām institūcijām aprēķināšanai);

PFvid – labuma guvēju finansējums pētniecībai;

FK – 2.1.1.3.3.aktivitātes ietvaros kopējais konsolidācijai pieejamais finansējums (6,5 M*euro*).

Pētniecībai piesaistīto finansējumu aprēķina, izmantojot formulu nr.3 un zinātniskās institūcijas pārskata par budžeta izpildi (Veidlapa Nr2)[[36]](#footnote-36) datus formulā nr.3 norādītajos ekonomiskās klasifikācijas kodos.

|  |  |  |
| --- | --- | --- |
|  |  | (3) |

Informācija par programmas struktūru, sasniedzamajiem rezultātiem un vērtēšanas kritērijiem pievienota ziņojuma 5. un 6.pielikumā (Strukturālo reformu programmas sasniedzamo rezultātu pārskats un Vadlīnijas pieteikumu iesniegšanai zinātnisko institūciju strukturālo reformu atbalstam).

## Nozaru politikas instrumenti izaugsmes atbalstam Latvijas Viedās specializācijas jomās

Nozaru politikas instrumenti izaugsmes atbalstam Latvijas Viedās specializācijas jomās ietver valsts budžeta un ārvalsts finanšu instrumentus, un nodokļu atvieglojumus. Instrumenti ir veidoti ZTAI 2014-2020.gadam pamatnostādnēs norādīto Latvijas inovācijas sistēmas problēmu risināšanai, un Viedās specializācijas stratēģijas mērķa - palielināt Latvijas tautsaimniecības inovācijas kapacitāti un veidot tādu inovācijas sistēmu, kas veicina un atbalsta tehnoloģisko progresu – sasniegšanai. Uz Viedās specializācijas stratēģijas mērķu sasniegšanu kopā ir vērsti 46 nacionālā līmeņa rīcībpolitikas instrumenti (detalizēts instrumentu apraksts ir pievienots 9.-14.pielikumā):

1. **46 atbalsta instrumenti ES fondu atbalsta ietvaros (Eiropas Sociālais fonds (turpmāk – ESF), Eiropas Reģionālās attīstības fonds (turpmāk – ERAF), , Eiropas Lauksaimniecības fonds lauku attīstībai (turpmāk - ELFLA)) ar kopējo indikatīvo finansējumu ≈1.63 Mljrd EUR** *(Specifiskie atbalsta mērķi (turpmāk – SAM) definēti atbilstoši MK 02.09.14. sēdē apstiprinātajai darbības programmas „Izaugsme un nodarbinātība” redakcijai*, *SAM plānotais saturs, ieviešanas mehānisms un to ietvaros pieejamais finansējums ir indikatīvs (nozaru ministrijas sākotnējas priekšlikums uz 16.10.2014.) un tas var mainīties SAM ieviešanas nosacījumu izstrādes un saskaņošanas laikā ar Eiropas Komisiju, nozaru ministrijām un sociālajiem partneriem).*

* SAM 1.1.1 “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” (322,34MEUR, 6 programmas; IZM);
* SAM 1.2.1 “Palielināt privātā sektora investīcijas P&A” (158.81MEUR; 3 programmas; EM);
* SAM 1.2.2 “Veicināt inovāciju ieviešanu komersantos” (34.71MEUR; 2 programmas; EM);
* SAM 2.2.1 “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” (151.54MEUR; 12 programmas; VARAM);
* SAM 3.1.1 “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” (114,17 MEUR; 5 programmas; EM);
* SAM 3.1.2. „Palielināt straujas izaugsmes komersantu skaitu”(65,0 MEUR; 2 programmas; EM);
* SAM 3.2.1 “Palielināt augstas pievienotās vērtības produktu un pakalpojumu eksporta proporciju” (38,00 MEUR; 2 programmas; EM);
* SAM 3.3.1 “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” (69.43MEUR; 1 programma; VARAM);
* SAM 5.6.2 “Teritoriju revitalizācija, reģenerējot degradētās teritorijas atbilstoši pašvaldības integrētajām attīstības programmām” (278.26MEUR; 1 programma; VARAM);
* SAM 7.1.1 “Paaugstināt bezdarbnieku kvalifikāciju un prasmes atbilstoši darba tirgus pieprasījumam” (96.42MEUR; 1 programma; Labklājības ministrija (turpmāk – LM));
* SAM 7.1.2. „Izveidot Darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru” (1,99 MEUR; 2 pasākumi; LM)
* SAM 8.1.1 “Palielināt modernizēto STEM t.sk. medicīnas un radošās industrijas, studiju programmu skaitu” (44.64MEUR; 1 programma; IZM);
* SAM 8.1.3 “Palielināt modernizēto profesionālās izglītības iestāžu skaitu” (104.78MEUR; 1 programma; IZM);
* SAM 8.1.4 “Uzlabot pirmā līmeņa profesionālās augstākās izglītības STEM, t.sk. medicīnas un radošās industrijas, studiju mācību vidi koledžās” (14.18MEUR; 1 programma; IZM);
* SAM 8.2.1 “Samazināt studiju programmu fragmentāciju un stiprināt resursu koplietošanu” (10.81MEUR; 1 programma; IZM);
* SAM 8.2.2 “Stiprināt augstākās izglītības institūciju akadēmisko personālu stratēģiskās specializācijas jomās” (34.34MEUR; 1 programma, IZM);
* SAM 8.2.3 “Nodrošināt labāku pārvaldību augstākās izglītības institūcijās” (20MEUR; 1 programma, IZM);
* SAM 8.4.1 “Pilnveidot nodarbināto personu profesionālo kompetenci” (27.03MEUR; 1 programma, IZM);
* SAM 8.5.1 “Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” (21.93MEUR; 1 programma, IZM);
* ELFLA pasākums “Sadarbība” (2.21MEUR, 1 pogramma, ZM);
* ELFLA pasākums “Zināšanu pārneses un informācijas pasākumi” (17.11MEUR, 1 programma, ZM).

1. **4 finanšu atbalsta instrumenti valsts budžeta ietvaros ar aptuveno[[37]](#footnote-37),[[38]](#footnote-38) kopējo indikatīvo finansējumu 152.60 MEUR[[39]](#footnote-39) un 2 nodokļu atvieglojumu veidā**:


* Zinātnes bāzes finansējums (apakšprogramma 05.02.00; 99.16MEUR 2014.-2017.gads);
* Valsts pētījumu programma (apakšprogramma 05.12.00; 26.96MEUR 2014.-2017.gads);
* Zinātniskās darbības nodrošināšana (20.76MEUR 2014.-2017.gads);
* Dalība ES pētniecības un tehnoloģiju attīstības programmās (apakšprogramma 70.06.00; 5.72MEUR 2014.-2017.gads);
* Uzņēmumu ienākuma nodokļa atvieglojums P&A izmaksām;
* Uzņēmuma ienākuma nodokļa atvieglojums ražošanas veicināšanai, iegādājoties jaunas ražošanas tehnoloģiskās iekārtas.

Papildus nacionālā līmeņa instrumentiem Viedās specializācijas stratēģijas mērķu sasniegšanai ir pieejama arī ES pētniecības un inovāciju pamatprogramma „Apvārsnis2020”, kas ir ES galvenais pētniecības finansējuma avots. Finansējums gandrīz 80 miljardu EUR apmērā ir pieejams 7 gadu laikā (no 2014.-2020.gadam). „Apvārsnis2020” sasaista pētniecību ar inovācijām un tās galvenās prioritātes ir zinātnes izcilība, konkurētspējīga rūpniecība un sabiedrisko problēmu risināšana.

Viedās specializācijas stratēģijas ieviešanai finansējumu var piesaistīt arī ES izglītības, mācības, jaunatnes un sporta programmas Erasmus+ ietvaros (3.attēls). Erasmus+ apvieno vienā programmā vairākas pašreizējās ES atbalsta programmas (t.sk. *Comenius, Leonardo da Vinci, Grundtvig, Erasmus, Jean Monnet*, Mācību braucienu apakšprogrammas, *Erasmus Mundus, Tempus*, u.c.). Programma ilgst no 2014.-2020.gadam un tās ietvaros pieejams atbalsts arī sadarbībai inovācijas veicināšanai un labās prakses apmaiņai. Piemēram, Erasmus+ aktivitātes “Zināšanu apvienības” mērķi ir: A) izstrādāt jaunas, inovatīvas, starpdisciplināras apmācības un mācīšanās pieejas; B) stimulēt uzņēmējdarbību un uzņēmējdarbības prasmes augstskolu akadēmiskajam personālam un uzņēmumu darbiniekiem; C) sekmēt zināšanu kopradīšanu, apmaiņu un plūsmu.

Ņemot vērā, ka viens no Viedās specializācijas stratēģijas uzdevumiem ir veicināt arī sociālo inovāciju procesa sasaisti ar uzņēmējdarbību. Viedās specializācijas stratēģijas atbalsta instrumentiem tādējādi būtu jānodrošina sinerģija arī ar plānoto pasākumu "Atbalsts sociālajai uzņēmējdarbībai", kuru plānots īstenot Labklājības ministrijas SAM 9.1.1 „Palielināt nelabvēlīgākā situācijā esošu bezdarbnieku iekļaušanos darba tirgū” ietvaros ES fondu plānošanas periodā 2014.-2020.gadam.

**3.attēls. Erasmus+ programma**




Datu avots: VIAA

Atbalsts komersantiem pieejams arī ES Uzņēmumu konkurētspējas un mazo un vidējo uzņēmumu atbalsta programmas COSME ietvaros. Programma ilgst no 2014.-2020.gadam ar kopējo pieejamo finansējumu 2.3 miljardi EUR. Lielākā daļa finansējumu būs pieejams subsidētu pakalpojumu veidā vai caur noteiktiem finanšu starpniekiem finanšu instrumentu veidā. Detalizētāka informācija pieejama: http://ec.europa.eu/enterprise/initiatives/ cosme/index\_en.htm.

Viedās specializācijas stratēģijas mērķu īstenošanai varētu tikt piesaistīts arī ES strukturālo un investīciju fondu mērķa „Eiropas teritoriālā sadarbība” 2014.-2020.gadam finansējums, piemēram Starpreģionu sadarbības programmas INTERREG EUROPE 2014.-2020. gadam prioritātes „Pētniecība, tehnoloģiskā attīstība un inovācijas” reģionālo infrastruktūru pētniecības, inovāciju un kapacitātes attīstības jomā plānotais finansējums vai Starpreģionu sadarbības programma URBACT III 2014.-2020.gadam ietvaros plānotais finansējums pētniecības, tehnoloģiju attīstības un inovāciju veicināšanai. Programmas INTERREG EUROPE 2014.-2020. gadam kopējais piešķirtais finansējums ir 359 326 000 EUR, savukārt programmas URBACT III 2014.-2020.gadam kopējais finansējums projektiem – 74 301 909 EUR. .

Viedās specializācijas īstenošanas instrumentu shematisks kartējums ir sniegts 4.attēlā. Instrumenti ir klasificēti pēc to ieguldījuma mērķa - zinātnes konkurētspējas paaugstināšanā, zinātnes un uzņēmumu sadarbības veicināšanā un uzņēmējdarbības konkurētspējas paaugstināšanā. Instrumentu apraksti ir sniegti šī ziņojuma 9.-14.pielikumā.

**4.attēls Viedās specializācijas stratēģijas īstenošanas instrumentu kartējums**



Nacionālā līmenī ir pieejami divu veidu instrumenti - 1) instrumenti, kas tiešā veidā risina attiecīgo inovācijas sistēmas problēmu, un 2) instrumenti, kuru ietekme ir plašāka un kuri attiecīgo problēmu risina pakārtoti (6.tabula). Viedās specializācijas stratēģijas ieviešanas instrumentu darbības laika grafiks iekļauts šī informatīvā ziņojuma projekta 8.pielikumā.

**6.tabula Viedās specializācijas stratēģijas īstenošanas instrumenti pēc to ietekmes uz inovācijas sistēmas problēmu risināšanu**

|  |  |  |
| --- | --- | --- |
| **Inovācijas sistēmas problēmas (ZTAI 2014-2020)** | **Tiešas ietekmes atbalsta instrumenti** | **Netiešas ietekmes atbalsta instrumenti** |
| 1)   Pašreizējais biznesa modelis vāji orientēts uz inovāciju. | Mikro, mazo un vidējo komersantu jaunu produktu un tehnoloģiju attīstības programma - 7 milj. EUR ES fondu finansējums (turpmāk - SF) | Klasteru programma - 6,2 milj. EUR (SF) |
| Sadarbība starp pētniecību un lauksaimniecības un mežsaimniecības nozarēm - 2,2 milj. EUR (ELFLA) | Ārējo tirgu apgūšana - 31,80 milj. EUR (SF) |
| Biznesa inkubatoru atbalsta programma - 31 milj. EUR (SF) | MVK izveides un attīstības sekmēšana, īpaši apstrādes rūpniecībā un Viedās specializācijas stratēģijas prioritārajās nozarēs - 179 milj. EUR (SF) |
| UIN atvieglojumi veiktajiem ieguldījumiem P&A | Pasākumi motivācijas celšanai inovācijām un uzņēmējdarbības uzsākšanai - 4,80 milj. EUR (SF) |
| UIN atvieglojumi ražošanas veicināšanai iegādājoties jaunas ražošanas tehnoloģijskās iekārtas |
| 2)   Vāja sadarbība starp uzņēmējdarbības sektoru un zinātni, kā arī nepietiekoša radošā un intelektuālā kapitāla izmantošana inovāciju radīšanā. | Granti pēcdoktornatūras pētījumiem - 64,03 milj. EUR (SF) | Inovāciju granti studentiem - 34 milj. EUR (SF) |
| Praktiskas ievirzes pētījumi - 76,51 milj. EUR (SF) |
| Kompetences centri - 102,31 milj. EUR (SF) |
| Tehnoloģiju pārneses programma - 49,50 milj. EUR (SF) |
| Zināšanu pārnese lauksaimniekiem un meža apsaimniekotājiem - 17,1 milj. EUR (ELFLA) |
| 3)    Pašreizējā izglītības sistēma nenodrošina atbilstību starp darbaspēka pieprasījumu un piedāvājumu. | AII studiju programmu attīstība, akadēmiskā personāla kapacitāte, AII pārvaldības uzlabošana - 65,15 milj. EUR (SF) | Bezdarbnieku apmācības atbilstoši darba tirgus pieprasījumam - 96,4 milj. EUR (SF) |
| Profesionālās izglītības infrastruktūras attīstība, t.sk. STEM jomās - 104,7 milj. EUR (SF) | Nodarbināto personu profesionālās kompetences pilnveide - 27,03 milj. EUR (SF) |
| Infrastruktūras attīstība koledžās STEM jomās - 14,2 milj. EUR (SF) | Partnerībā organizētas apmācības - 29,90 milj. EUR (SF) |
| AII infrastruktūras attīstība STEM jomās - 44,64 milj. EUR (SF) | Darba vidē balstītas mācības, mācību prakse profesionālajā izglītībā - 21,93 milj. EUR (SF) |
| 4)   Nepietiekama zinātnes un pētniecības kapacitāte, tehnoloģiju attīstības un inovācijas. | Zinātniskās darbības nodrošināšana (2014.g.-2017.g.) - 20.76 milj. EUR (VB)[[40]](#footnote-40)[[41]](#footnote-41) | ZI institucionālās kapacitātes stiprināšana - 15,25 milj EUR (SF) |
| Zinātnes bāzes finansējums (2014.g.-2017.g.) - 99,16 milj. EUR valsts budžets (turpmāk - VB) |
| Valsts pētījumu programmas (2014.g.-2017.g.) – 26.96 milj. EUR (VB)[[42]](#footnote-42) |
| Dalība ES pētniecības un tehnoloģiju attīstības programmās (2014.g.-2017.g.) - 5,72 milj. EUR (VB) |
| ERA bilateriālās un multilaterālās sadarbības projektu atbalsts - 32,55 milj. EUR (SF) |
| P&A infrastruktūras attīstība - 100 milj. EUR (SF) |
| 5)  Reģionāli monocentriska attīstība | Uzņēmējdarbību veicinoša publiskā infrastruktūra reģionos - 69,43 milj. EUR (SF) | Teritoriju revitalizācija - 278,26 milj. EUR (SF) |
| Atbalsts iegudījumiem ražošanas telpu un infrastruktūras izveidei vai rekonstrukcijai - 21,75 milj. EUR (SF) | Publisko datu atkalizmantošana - 151,54 milj. EUR (SF) |

Viedās specializācijas stratēģijas uzstādījumu veidošanas un ieviešanas koordinācijas shēma ES fondu administrēšanā ir sniegta 2.attēlā. Viedās specializācijas stratēģijas īstenošanas koordinēšanai ir izveidota Latvijas pētniecības un inovācijas stratēģiskā padome, kuru vada Ministru prezidents. Viedās stratēģijas uzstādījumu īstenošanu ESF, ERAF un Kohēzijas fonda (turpmāk – KF) instrumentos nodrošina FM kā ES fondu ieviešanas vadošā iestāde. Nozaru ministrijas nodrošina uzstādījumu ietveršanu nozaru politikas instrumentos un programmās. Uzraudzības padome uzrauga fondu īstenošanas gaitu. Institūcijām, kas ievieš Viedās specializācijas stratēģijas īstenošanas instrumentus, uzdevums ir nodrošināt, ka to pārziņa esošo instrumentu ieviešanas nosacījumi ir vērsti uz inovācijas sistēmas attiecīgās problēmas risināšanu, izstrādājot atbilstošus atbalsta programmu rezultāta rādītājus, projektu iesniegumu vērtēšanas kritērijus un programmu ieviešanas nosacījumus.

**5.attēls „Viedās specializācijas stratēģijas uzstādījuma ieviešanas shēma ES fondu administrēšanā”**



## Turpmākie soļi Viedās specializācijas stratēģijas īstenošanas monitoringa sistēmas izveidei

Monitoringa sistēmas izveides turpmākie soļi ir apkopoti 7.tabulā, kurā ir uzskaitīti un aprakstīti īstenojamie pasākumi, izpildes termiņš un atbildīgā institūcija. Pasākumi ietver 1) monitoringa sistēmas modeļa izstrādi, tai skaitā datu esamības, savietojamības, pieejamības un apmaiņas izpēti, rezultātu pārvaldības ieviešanu zinātniskajās institūcijās (tajā skaitā augstskolās), politikas analīzes spējas attīstība augstākajā izglītībā un valsts pārvaldē, 2) ES fondu 2007.-2013.g. plānošanas perioda gūtās pieredzes novērtējumu, un 3) Viedās specializācijas jomu instrumentu fokusēšanu atbilstoši jomas izaugsmes un mērķu sasniegšanas progresa vajadzībām.

Monitoringa sistēmas modeļa izstrādei tiks piesaistīta ārējā ekspertīze. Rezultātu pārvaldības ieviešanai zinātniskajās institūcijās katrai institūcijai būs jānosaka savi sasniedzamie rādītāji kopējo rādītāju sistēmas ietvarā, saskaņā ar institūcijas specializāciju zinātnē un pētniecībā, un kas demonstrē zinātniskās institūcijas ieguldījumu Viedās specializācijas stratēģijas mērķu sasniegšanā.

**7.tabula. Turpmākās rīcības plānojums**

|  |  |  |  |  |
| --- | --- | --- | --- | --- |
| **Pasākums** | **Pasākuma apraksts** | **Izpildes termiņš** | **Atbildīgā institūcija** | **Iesaistītās institūcijas** |
| **1. Monitoringa sistēmas modeļa izstrāde, t.sk. mehānisms efektīva uzņēmējdarbības atklājuma principa piemērošanā – izpildes termiņš 01.06.2015.** | | | | |
| 1.1. Iepirkuma dokumentācijas izstrāde | Iepirkuma tehniskās specifikācijas izstrāde, ievērojot Viedās specializācijas stratēģijas izstrādes vadlīnijas un publisko diskusiju ieteikumus, t.sk. priekšlikumu izstrāde ZTAI pamatnostādnēs ietvertajai Viedās specializācijas stratēģijas specializācijas jomu regulāras pārskatīšanas mehānismam un uzņēmējdarbības atklājuma principa piemērošanai praksē, priekšlikumi monitoringa sistēmas ieviešanas modelim, sociālo partneru iesaistes mehānismam. | 01.12.2014. | IZM | EM, FM |
| 1.2. Līguma noslēgšana | Līguma noslēgšana ar ārējiem ekspertiem | 15.01.2015. | IZM | EM, FM |
| 1.3. Monitoringa sistēmas modeļa priekšlikuma prezentācija | Viedās specializācijas stratēģijas monitoringa un novērtēšanas sistēmas priekšlikuma prezentācija un publiskā apspriešana | 01.04.2015. | IZM | EM, FM |
| 1.4. ZTAI un Viedās specializācijas stratēģijas uzstādījumu adaptācija | ZTAI un Viedās specializācijas stratēģijas uzstādījumu adaptācija zinātnisko institūciju rezultātu pārvaldības sistēmās. | 15.07.2015 | AI un ZI |  |
| 1.5. Monitoringa sistēmas modeļa apstiprināšana | Viedās specializācijas stratēģijas monitoringa un novērtēšanas sistēmas modeļa apstiprināšana | 01.07.2015. | AI un ZI |  |
| 1.6. Rezultātu pārvaldības ieviešana ZI | Rezultātu pārvaldības modeļu, kas ir dala no zinātnisko institūciju attīstības stratēģijas iesniegšana IZM un attiecīgajā nozaru ministrijā. | 01.07.2015. | AI un ZI |  |
| 1.7. Zinātnisko institūciju starptautiskais izvērtējums | Zinātnes starptautiskās konkurētspējas izvērtējums | 2017 | IZM | EM, FM |
| **2. SF 2007.-2013.g. plānošanas perioda gūtās pieredzes novērtējums – izpildes termiņš 28.02.2016.** | | | | |
| 2.1.Publiskās diskusijas ZTAI pamatnostādņu ieviešanas instrumentu izstrādei | Diskusijas tiek organizētas, lai ES 2014. – 2020. gada plānošanas perioda investīciju programmēšanā nodrošinātu EK rekomendācijām atbilstošu politikas instrumentu klāsta izstrādi un ES Struktūrfondu atbalsta aktivitāšu plānošanu, tai skaitā Viedās specializācijas stratēģijā definēto jomu kontekstā.  Papildus tiks nodrošināts peer-review starptautiskās konferencēs un semināros.  No septembra līdz decembrim plānotas šādas diskusijas:   * par zinātnes infrastruktūru un aprīkojumu, * par līdzšinējo pieredzi inovācijas atbalstam un tehnoloģiju pārneses modeļiem, * par instrumentiem izglītības jomā, * atkārtotas diskusijas Viedās specializācijas stratēģijas jomās (pēc nepieciešamības). | 01. 12.2014. | IZM, VIAA | EM |
| 2.3. SF 2007.-2013 P&A atbalsta *ex-post* , t.s.k. VNPC un kompetences centru izvērtējums | Ievērojot to, ka liela daļa P&A atbalsta programmu noslēdzas 2015.gada 31.augustā, ex–post izvērtējumu ir lietderīgi sākt 2015.gada 2.pusgadā | 01.04.2016. | FM | IZM, EM |
|  | Ex-post izvērtējuma iepirkuma tehniskās specifikācijas izstrāde | 01.09.2015. | IZM | FM, EM |
|  | Pakalpojumu līguma noslēgšana ar ārējiem ekspertiem | 01.12.2015. | FM |  |
|  | Zinātnisko institūciju grāmatvedības un finanšu politikas apsekojums | 30.12.2014. | VIAA |  |
|  | Zinātnisko institūciju grāmatvedības un finanšu politikas audits | 30.12.2015. | VIAA |  |
| 2.4. Zinātnisko institūciju restrukturizācija | Īstenojama atbilstoši IZM ziņojumam par Latvijas zinātnes strukturālās reformas īstenošanu līdz 2015.gada 1.jūlijam | 01.07.2015. | IZM, nozaru ministrijas, kuru pārraudzībā ir zinātniskās institūcijas |  |
| **3.**  **Viedās specializācijas jomu instrumentu fokusēšanu atbilstoši jomas izaugsmes un mērķu sasniegšanas progresa vajadzībām – izpildes termiņš: pastāvīgi 2015.-2020.g.** ievērojot programmu atlašu laika grafiku (Prioritāšu regulāra pārskatīšana balstoties uz uzņēmējdarbības atklājuma principu un strukturētu dialogu ar iesaistītajām pusēm, ieviešot ciklisku projektu iesniegumu atlasi). | | | | |
| 3.1.Specifisko atbilstības kritēriju un kvalitātes vērtēšanas kritēriju izstrāde projektu iesniegumu atlasēm 2015. – 2016.gadā | Sagatavoti specifiskie atbilstības kritēriji un kvalitātes vērtēšanas kritēriji pirmajām projektu iesniegumu atlases kārtām, lai nodrošinātu, ka 2015.-2016.gadā veiktajām projektu iesniegumu atlasēm SAM ietvaros tiek sagatavots *ex-ante* novērtējums par atlases rezultātiem un ieteikumi turpmākajai rīcībai, kas tiek izmantoti nākamo kārtu izstrādei | 31.12.2014. | IZM, EM, VARAM, LM, ZM |  |

Pielikumā:

1. Diskusiju rezultāti atbilstoši Viedās specializācijas jomām (uz 22 lp.);
2. Ekonomikas ministrijas (EM) un Izglītības un zinātnes ministrijas (IZM) sadarbībā ar Valsts izglītības attīstības aģentūru (VIAA) organizēto tikšanos protokoli (uz 52 lp.);
3. Monitoringa sistēmas ietvars (uz 1 lp);
4. Zinātniskās institūcijas un organizācijas, kas sniegušas priekšlikumus strukturālo reformu īstenošanai, atbalsta finansējuma struktūrai un aprēķināšanai (uz 2 excel izklājlapām);
5. Vadlīnijas pieteikumu iesniegšanai ZI strukturālo reformu atbalstam (uz 3 lp.);
6. Konsolidācijas programmas sasniedzamo rezultātu pārskats (uz 1 excel izklājlapas);
7. Izglītības un zinātnes ministrijas vēstule (uz 1 lp.);
8. Viedās specializācijas stratēģijas instrumentu laika grafiks (uz 2 excel izklājlapām);
9. Izglītības un zinātnes ministrijas pārziņā esošo Viedās specializācijas stratēģijas politikas instrumentu anketa (uz 4 excel izklājlapām);
10. Izglītības un zinātnes ministrijas pārziņā esošo Viedās specializācijas stratēģijas politikas instrumentu anketa (uz 14 excel izklājlapām);
11. Labklājības ministrijas pārziņā esošo Viedās specializācijas stratēģijas politikas instrumentu anketa (uz 1 excel izklājlapas);
12. Vides aizsardzības un reģionālās attīstības ministrijas pārziņā esošo Viedās specializācijas stratēģijas politikas instrumentu anketa (uz 3 excel izklājlapām);
13. Zemkopības ministrijas pārziņā esošo Viedās specializācijas stratēģijas politikas instrumentu anketa (uz 2 excel izklājlapām);
14. Ekonomikas ministrijas pārziņā esošo Viedās specializācijas stratēģijas politikas instrumentu anketa (uz 12 excel izklājlapām).

Iesniedzējs:

Izglītības un zinātnes ministre I. Druviete

Vizē:

Valsts sekretāre S. Liepiņa

Agrita Kiopa

|  |
| --- |
| (par projektu atbildīgās amatpersonas vārds un uzvārds) |
| Izglītības un zinātnes ministrijas Augstākās izglītības, zinātnes un inovāciju departamenta direktore |
| (amats) |
| 67047996; fakss: 67047996 |
| (tālruņa un faksa numurs) |
| zireforma@izm.gov.lv |
| (e-pasta adrese) |

21.10.2014.

9089 A.Kiopa, 67047983 J.Paiders, 67047936 L.Treimane, 67047879 [zireforma@izm.gov.lv](mailto:zireforma@izm.gov.lv)

1. Pieņemts MK 03.06.2014. sēdē (prot. Nr.31, 39. §). [↑](#footnote-ref-1)
2. Partnerības līguma Eiropas Savienības fondu 2014.–2020.gada plānošanas periodam 1.pielikuma “Kopsavilkums par ex-ante nosacījumu izpildi nacionālā līmenī” tabulas ex-ante nosacījuma Nr.1.1 izpildes plāna 2.2. un 3.1.punktā iekļautais uzdevums. [↑](#footnote-ref-2)
3. Apstiprināta MK 02.09.2014. sēdē (prot. Nr.46, 40. §). [↑](#footnote-ref-3)
4. Inženieri ir speciālisti, kas strādā industrijā un nodarbojas ar tādu praktisku un komerciālu jautājumu risināšanu, kas tieši saistīti ar ražošanu vai pētniecības un attīstības darbībām uzņēmumā. [↑](#footnote-ref-4)
5. polsis.mk.gov.lv/view.do?id=4608 [↑](#footnote-ref-5)
6. polsis.mk.gov.lv/view.do?id=4608 [↑](#footnote-ref-6)
7. Eiropas vidējā līmeņa sasniegšana nozīmē Latvijas pozīcijas maiņu Eiropas inovāciju rādītāju (*Innovation Union Scoreboard http://ec.europa.eu/enterprise/policies/innovation/policy/innovation-scoreboard/index\_en.htm*) grupā no “pieticīgas” (*modest*) 2014.gadā, kas atbilst vājākajam ES valstu sniegumam, līdz „ieviesējas” (*followers*) 2020.gadā, kas atbilst ES valstu vidējam sniegumam. 2014. gada inovāciju rādītāju “pieticīgajā” grupā ir tikai Latvija, Bulgārija un Rumānija. Lietuva ir nākošajā, “apmierinošajā” (*moderate*) grupā un Igaunija – “ieviesēju” grupā. Inovāciju līderi un sekotāji atšķiras no pārējiem ar to, ka šajās grupās ir salīdzinoši labiem rādītājiem privātā sektora aktivitātēs, tajā skaitā arī uzņēmējdarbībā un tīklos, šiem rādītājiem Latvijas gadījumā esot ļoti zemiem, salīdzinājumā ar ES vidējo līmeni. [↑](#footnote-ref-7)
8. http://ec.europa.eu/enterprise/policies/innovation/policy/innovation-scoreboard/index\_en.htm [↑](#footnote-ref-8)
9. [↑](#footnote-ref-9)
10. Šeit un turpmāk, apspriežamie faktori ir doti slīprakstā. [↑](#footnote-ref-10)
11. Tai skaitā augstākās izglītības iestādes, kuras ir zinātniskie institūti. [↑](#footnote-ref-11)
12. Darbības programmas „Izaugsme un nodarbinātība” (turpmāk – DP) rezultāta rādītājs specifiskā atbalsa mērķis (turpmāk – SAM) 8.1.1. (Augstskolu infrastruktūra) [↑](#footnote-ref-12)
13. DP rezultāta rādītājs SAM 8.1.3.(Profesionālo izglītības iestāžu infrastruktūra) [↑](#footnote-ref-13)
14. DP rezultāta rādītājs SAM 8.1.4. (Koledžu infrastruktūra) [↑](#footnote-ref-14)
15. DP rezultāta rādītājs SAM 8.2.1. (studiju programmu fragmentācijas mazināšana) [↑](#footnote-ref-15)
16. DP rezultāta rādītājs SAM 8.2.1. (studiju programmu fragmentācijas mazināšana) [↑](#footnote-ref-16)
17. DP rezultāta rādītājs SAM 8.2.1. (studiju programmu fragmentācijas mazināšana) [↑](#footnote-ref-17)
18. DP rezultāta rādītājs SAM 8.2.2. (AII akadēmiskā personāla kapacitātes stiprināšana) [↑](#footnote-ref-18)
19. līdzīga veida atbalsta programmā netika mērīts, cik no atbalstu guvušajiem doktorantiem tālāk strādā par akadēmisko personālu [↑](#footnote-ref-19)
20. DP rezultāta rādītājs SAM 8.2.2. (AII akadēmiskā personāla kapacitātes stiprināšana) [↑](#footnote-ref-20)
21. DP rezultāta rādītājs SAM 8.2.2. (AII akadēmiskā personāla kapacitātes stiprināšana) [↑](#footnote-ref-21)
22. DP rezultāta rādītājs SAM 8.2.3. (AII pārvaldības pilnveide) [↑](#footnote-ref-22)
23. DP rezultāta rādītājs SAM 1.1.1. (zinātne) [↑](#footnote-ref-23)
24. DP rezultāta rādītājs SAM 1.1.1. (zinātne) [↑](#footnote-ref-24)
25. DP rezultāta rādītājs SAM 7.1.1. paaugstināt bezdarbnieku kvalifikāciju un prasmes atbilstoši darba tirgus pieprasījumam [↑](#footnote-ref-25)
26. DP rezultāta rādītājs SAM 7.1.1. izveidot Darba tirgus apsteidzošo pārkārtojumu sistēmu, nodrošinot tās sasaisti ar Nodarbinātības barometru [↑](#footnote-ref-26)
27. DP rezultāta rādītājs SAM 3.1.1. sekmēt MVK izveidi un attīstību, īpaši apstrādes rūpniecībā un RIS3

    prioritārajās nozarēs [↑](#footnote-ref-27)
28. DP rezultāta rādītājs SAM 1.2.1.palielināt privātā sektora investīcijas P&A [↑](#footnote-ref-28)
29. DP rezultāta rādītājs SAM 2.2.1. nodrošināt publisko datu atkalizmantošanas pieaugumu un efektīvu

    publiskās pārvaldes un privātā sektora mijiedarbību [↑](#footnote-ref-29)
30. DP rezultāta rādītājs SAM 5.6.2. teritoriju revitalizācija, reģenerējot degradētās teritorijas atbilstoši

    pašvaldību integrētajām attīstības programmām [↑](#footnote-ref-30)
31. DP rezultāta rādītājs SAM 1.2.2. veicināt inovāciju ieviešanu komersantos [↑](#footnote-ref-31)
32. DP rezultāta rādītājs SAM 3.3.1. palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām [↑](#footnote-ref-32)
33. Informatīvais ziņojums par zinātnes starptautisko izvērtējumu <http://polsis.mk.gov.lv/view.do?id=4645>; [↑](#footnote-ref-33)
34. Nākošais zinātnisko institūciju starptautiskais izvērtējuma tiks veikts 2017.gadā (MK 2014.gada 19.augusta sēdes protokols Nr.44 §47). [↑](#footnote-ref-34)
35. Informatīvais ziņojums par zinātnes starptautisko izvērtējumu <http://polsis.mk.gov.lv/view.do?id=4645> [↑](#footnote-ref-35)
36. Zinātniskās institūcijas apgrozījuma pārskats par naudas plūsmām sadalījumā pa ekonomiskās klasifikācijas kodiem un dimensijām (darbību raksturs, darbību veids u.c.), kas pamato institūcijas atbilstību pētniecības organizācijas definīcijai. [↑](#footnote-ref-36)
37. Atbilstoši informatīvajam ziņojuma par „Par iespējām ieviest uzņēmumu ienākuma nodokļa atvieglojumus investīciju veicināšanai” pagarinot termiņu atvieglojumiem, kurus bija plānots atcelt no 2014.gada un ieviešot jaunu nodokļa atvieglojumu pētniecībai un attīstībai, tas samazinātu budžetā maksājamo nodokli 2014.gadā par aptuveni 4,4 MEUR, 2015.gadā par 38,1 MEUR, bet 2016.gadā par 46,5 MEUR. [↑](#footnote-ref-37)
38. Saskaņā ar ZTAI noteikto finansējums šajās programmās ir pakāpeniska jāpalielina. Ministrija ir sagatavojusi papildus līdzekļu pieprasījumu jauno politikas iniciatīvu ietvaros. ZTAI paredz, ka Valsts pētījumu programmas finansē nozaru ministrijas. Tādējādi, pieaugums šajā budžeta programmā ir atkarīgs no nozaru ministriju īstenotās politikas. [↑](#footnote-ref-38)
39. 2014.gadā pieejamais finansējums atbilstoši likumam par valsts budžetu 2014.gadam, savukārt 2015.gada, 2016.gada un 2017.gada plānotais finansējums norādīts atbilstoši aprēķinātajam pamatbudžeta bāzes finansējuma aprēķinam 2015.gada, 2016.gadam un 2017.gadam. [↑](#footnote-ref-39)
40. 05.01.00 apakšprogrammā aprēķinātais 2014.g. budžeta finansējums, kā arī aprēķinātais pamatbudžeta bāzes finansējums 2015., 2016. un 2017.gadam, t.sk. LZP granti, kā arī finansējums LZA un LZP uzturēšanai, ekspertu komisijai, emeritētajiem zinātniekiem u.c. [↑](#footnote-ref-40)
41. Saskaņā ar 2014.gada 2.septembra MK sēdes lēmumu no budžeta apakšprogrammas 2017 gada finansējuma 3.2 MEUR tiks novirzīti uz apakšprogrammu 05.12.00 Valsts pētījumu programmas. [↑](#footnote-ref-41)
42. Saskaņā ar 2014.gada 2.septembra MK sēdes lēmumu budžeta apakšprogramma laika periodā 2014-17 gadam tiks papildināta 4.2 MEUR. [↑](#footnote-ref-42)